Vlada FBiH: Donesena Odluka o povećanju penzija – Informer\nVlada FBiH: Donesena Odluka o povećanju penzija\nVlada Federacije BiH je, na današnjoj vanrednoj sjednici u Sarajevu, kojoj je prisustvovao predsjednik Federacije BiH Živko Budimir, prihvatila Informaciju Federalnog zavoda za penzijsko i invalidsko osiguranje o opravdanosti povećanja penzija u 2011. godini.\nFederalna vlada izrazila je opredjeljenje da stvara uvjete za povećanje koeficijenta za obračun i isplatu penzija, budući na to da povećanja nije bilo od 1. augusta 2008. godine.\nUzimajući to u obzir, Vlada je danas odlučila da se za april 2011. godine koeficijent za isplatu penzija poveća s 1,65 na 1,73, što se isključivo odnosi na penzije koje se finansiraju iz doprinosa za penzijsko i invalidsko osiguranje (starosne, invalidske i porodične).\nFederalni zavod za penzijsko i invalidsko osiguranje, Federalno ministarstvo rada i socijalne politike i Federalno ministarstvo finansija Vlada je zadužila da, do sljedeće rasprave o ovom pitanju, osmisle i predlože joj socijalno osjetljiv model povećanja penzija, po kojem će najniže penzije biti favorizovane u odnosu na najviše.\nVlada FBiH donijela je danas i Odluku o sufinansiranju najnižih penzija ostvarenih pod povoljnijim uvjetima čiji je iznos u isplati za april 2011. godine manji od iznosa najniže penzije po Zakonu o penzijskom i invalidskom osiguranju u Federaciji BiH.\nSredstva za realizaciju ove odluke, čiji je cilj zaštita ove kategorije penzionera, osigurana su u budžetu FBiH za 2011. godinu.\nOcjenjujući potrebu urgentnog donošenja zakona koji bi objedinio pitanja regulirana uredbama o povoljnijem penzioniranju u FBiH, Federalna vlada je danas formirala međuresornu Radnu grupu koja u roku od deset dana mora ponuditi radnu verziju novog propisa.\nEkonomija je najvažnije pitanje za građane BiH\nRepublika Srpska ima odgovor na eventualne sankcije


U Beogradu je osnovan Centar za odnose sa javnošću jugoistočne Evrope U Beogradu je osnovan Centar za odnose sa javnošću jugoistočne Evrope – Personal magazin\nU Beogradu je osnovan Centar za odnose sa javnošću jugoistočne Evrope\nZbog povećane potrebe za unapređenjem obrazovnih programa za školovanje stručnjaka za odnose sa javnošću i promovisanjem profesionalnih i etičkih standarda u praksi, kao i sa željom za unapređenjem profesionalne saradnje…\nZbog povećane potrebe za unapređenjem obrazovnih programa za školovanje stručnjaka za odnose sa javnošću i promovisanjem profesionalnih i etičkih standarda u praksi, kao i sa željom za unapređenjem profesionalne saradnje sa institucijama za odnose sa javnošću u regionu, u Beogradu je osnovan Centar za odsnose sa javnošću jugoistočne Evrope.\nČlanovi su profesionalci u oblasti komunikacija i PR menadžeri iz Rumunije, Bugarske, BiH, Slovenije i drugih zemalja jugoistočne Evrope. Sedište je u Beogradu, a za predsednika je izabran Dragan Savić, direktor konsultantske kuće Attache. Sedište Centra za odnose sa javnošću jugoistočne Evrope je u Beogradu.\nOva vest je objavljena na najznačajnijoj konferenciji u oblasti komunikacija u regionu jugoistočne Evrope – PR Week 2008, koja se treću godinu zaredom održava u Beogradu. Time je i zvanično Beograd postao centar struke odnosa sa javnošću u regionu jugoistočne Evrope. Ove godine tema konferencije je Liderstvo u recesiji, a učestvuju menadžeri iz 11 zemalja regiona.\nU Beogradu je osnovan Centar za odnose sa javnošću jugoistočne Evrope was last modified: November 27th, 2008 by Redakcija\nDo inostranog indeksa uz stipendiju ili rad


Pravosudni kompleks državnog nivoa pravosuđa u BiH\nVisoko sudsko i tužilačko vijeće Bosne i Hercegovine (VSTV BiH) u reakciji na oslobođajuću presudu Naseru Oriću navodi da sudije nisu dužne da ikome objašnjavaju svoja pravna shvatanja izuzev u obrazloženju presude.\n„Sudije su nezavisne u postupanju i donošenju odluka, te sude i presuđuju na osnovu Ustava i zakona. Ishode sudskih postupaka sudije ne mogu i ne smiju prilagođavati očekivanjima i shvatanjima zakonodavne i izvršne vlasti”, saopćio je VSTV tri sedmice nakon nepravomoćne presude.\nNaser Orić i Sabahadin Muhić su ranije ovog mjeseca oslobođeni krivce za ubistvo trojice srpskih zarobljenika na području Srebrenice i Bratunca 1992. godine.\nOptužnica Tužilaštva BiH u odlučnoj mjeri zasniva na zaštićenom svjedoku pseudonima O-1, a on za Sudsko vijeće nije kredibilan iz razloga što je dao više izjava u kojima na različit način opisiuje događaje i govori počiniocima ubistava.\nDolazak Naser Orića u Sud BiH na izricanje presude, 9. oktobar 2017. godine\nNa presudu su uslijedile negativne reakcije iz Republike Srpske (RS) i Srbije.\n„Pozivam Srbe da napuste ove institucije i dođu u RS da se dogovirmo šta će dalje raditi. Pozivam predstavnike srpskog naroda u svim institucijama da se okupimo i otkažemo legitimitet Sudu i Tužilaštvu BiH”, poručio je Milorad Dodik, predsjednik RS, prenijela Slobodna Evropa.\n„Svako komentarisanje nepravomoćnih sudskih odluka od strane predstavnika političke vlasti je neprihvatljivo i, u pravilu, predstavlja pritisak na rad suda i zadiranje u nezavisnost i samostalnost sudske vlasti”, kažu u VSTV-u.\nNavode da poziv sudijama srpske nacionalnosti koji rade u Sudu BiH predstavlja neprimjeren pritisak na državni nivo pravosuđa. Na presudu Oriću je dozvoljeno ulaganje žalbe, a Tužilaštvo BiH je najavilo ulaganje žalbe.


CNN preporučuje turističke destinacije u Srbiji\nView from peak Trem on mountain Stara planina, Serbia\nPrema pisanju CNN Travel, Srbija je destinacija koja izmakne pažnji mnogih turista, a u tekstu se navodi da prve tri stvari koje svakako ne treba propustiti u ovom delu sveta su noćni život Beograda, EXIT festival u Novom Sadu i festival u Guči. U tekstu se kaže i da je ovo samo deo priče kada je u pitanju Srbija, a preporučuje se 11 destinacija, od Vojvodine i njenih vina i ravnice, pa sve do planina i nacionalnih parkova u ostatku zemlje.\nPrvi na listi destinacija je Beograd, koji opisuju kao “dinamičnu prestonicu koja leži na ušću Save u Dunav” i ima nepogrešivu energiju, posebno kada je u pitanju noćni život i kultura kafea.\nSubotica je pohvaljena zbog svoje arhitekture koja, kako se navodi u tekstu, izgleda kao iz bajke. Za primere ove arhitekture CNN izdvaja gradsku skupštinu, a posetiocima se preporučuje da posete kulu sa koje se pruža pogled na grad i okolinu.\nMeđu najatraktivnijim turističkim lokacijama našao se i manastri Studenica, koji se nalazi na Uneskovoj listi, a CNN navodi da se radi o jednom od najveličanstvenijih manastira u Srbiji.\nZa ljubitelje prirode, izdvaja se nacionalni park Kopaonik i Tara - Kopaonik kao skijaški centar Srbije, a Taru zbog više od 200 kilometara pešačkih i biciklističkih staza koje se pružaju kroz netaknutu divljinu.\n“Jedinstveni prirodni fenomen” Đavolja varoš takođe se našla na listi interesantnih destinacija, kao i “ekscentrično etno selo” Drvengrad.


Vučić: Ne idem sutra na Kosovo | Insajder\nFoto: BETAPHOTO/SASA DJORDJEVIC / Početak kampanje Aleksandra Vučića u Vranju\n"Da li ću da dolazim sa Vulinom, Stefanovićem ili nekim trećim, neće mi oni naređivati. Taj film nećete da gledate", rekao je Vučić i dodao da je odustao od posete Leposaviću jer ne želi da izlaže neprijatnosti Srbe sa Kosova.\n„Da me ucenjujete i pritisak, nećete. Neću ići na Kosovo i Metohiju, a skup će biti održan“, poručio je Vučić.\nOn je rekao i da Albanci sa Kosova "jedno plasiraju u svojim medijima" u Prištini, a drugo govore pred Evropskom unijom "kako bi rekli da su fini".\nVučić je rekao da veruje da će Srbi sa Kosova "listom glasati za mir i stabilnost".\nOn je dodao da će sutra u Leposaviću biti održan predizborni skup i da će na njemu govoriti, kako je rekao, drugi ljudi za koje ne traže bog zna kakvo odobrenje.\nPrištinski mediji su juče javili da je Vlada Kosova odlučila da "uslovi" Vučićevu posetu time da u delegaciji ne budu ministar unutrašnjih poslova Nebojša Stefanović i odbrane Zoran Đorđević, kojima je Vlada Kosova prethodno zabranila ulazak na Kosovo.\nMinistar inostranih poslova Kosova Enver Hodžaj izjavio je danas da je kandidatu za predsednika Srbije Aleksandru Vučiću dozvoljena poseta Kosovu, u sredu, 29. marta, i da će ona trajati tri sata.


Februar 26, 2020 16:06\nReforma železničkog i drumskog sektora, ulaganja u nove auto-puteve i pruge, infrastrukturni projekti u oblasti vazdušnog i vodnog saobraćaja, ali i napredak Srbije na Duing biznis listi SB o uslovima poslovanja i rast građevinske industrije bile su teme današnjeg sastanka sa misijom Međunarodnog monetarnog fonda (MMF), koju predvodi Jan Kes Martejn.\nMihajlovićeva je kazala da je zahvaljujući stabilnom budžetu i ekonomskoj i političkoj situaciji Vlada Srbije pokrenula novi investicioni plan 2020-2025, vredan 16 milijardi evra samo u infrastrukturi.\n"Sproveli smo reformu železničkog sektora, što nam omogućava ulaganja u projekte izgradnje i rekonstrukcije pruga. Vrednost projekata koji su u toku iznosi oko milijardu evra za 370 km pruga, u pripremi je projektno-tehnička dokumentacija za još 520 km pruga u vrednosti od 1,9 milijardi evra i u planu je da se rekonstruiše još oko 850 km pruga, a vrednost tih projekata se procenjuje na 3,3 milijarde evra. Infrastrukturno i transportno povezivanje najvažniji je deo naših ekonomskih aktivnosti", rekla je ministarka.\nOna je podsetila da je prošle godine završen Koridor 10, kao i deonica auto-puta „Miloš Veliki“ do Čačka, da je započela izgradnja četiri nova auto-puta u ukupnoj dužini od 240 km, kao i da se radi dokumentacija za još pet auto-puteva u ukupnoj dužini od 305 km.\n"Radimo i na reformi putnog sektora, a sve u cilju kvalitetnijeg održavanja putne mreže, ali i dobijanja profitabilnog javnog preduzeća, koje će efikasnije poslovati i imati jasno definisane obaveze i odgovornosti", dodala je Mihajlovićeva.\nNa sastanku je bilo reči i o ulaganjima u vazdušni i vodni saobraćaj, a ministarka je kazala da je od njihovog poslednjeg susreta otvoren treći međunarodni aerodrom i da su u planu i nove investicije, pre svega u novi kontrolni toranj na Aerodromu „Nikola Tesla“, ali i na Aerodromu „Konstantin Veliki“ u Nišu.\n"Mnogo ulažemo i u vodni saobraćaj, više od 300 miliona evra iznose te investicije, a projekti su usmereni kako na lučku infrastrukturu, tako i na regulaciju reke Dunav i rekonstrukciju brodskih prevodnica", kazala je Mihajlovićeva.\nNa sastanku je konstatovano da je Srbija ostvarila napredak na Duing biznis listi u vezi s izdavanjem građevinskih dozvola i da se po tome nalazi na devetom mestu na svetu, ali je rečeno i da će uskoro biti usvojen akcioni plan Vlade kako bi i ostale oblasti koje lista meri ostvarile napredak.\n"Građevinarstvo zauzima značajnu ulogu u rastu BDP-a. Za nas je, pored uvođenja elektronskih građevinskih dozvola, od velike važnosti uvođenje e-katastra i e-planova, čime ćemo ovu oblast učiniti još efikasnijom", rekla je Mihajlovićeva.\nŠef misije MMF je istakao da su sprovedene reforme važne za dalje investicije i privredni napredak.\n"Upoznati smo s tim da Srbija kreće u novi investicioni ciklus i da infrastruktura predstavlha veliki deo tog plana. Verujemo da će dalja ulaganja u infrastrukturu doprineti daljem privrednom rastu zemlje", rekao je Jan Kes Martejn.\nOtvorena "Galerija Beograd", najveći tržni centar u regionu 19\nVučić danas na otvaranju Galerije Beograd 17\nEBRD obezbedio 20 mln.evra kredita za firme i opštine 20\nNovi aranžman MMF uz uslov ambicioznog programa reformi 16\nŠef Kancelarije MMF-a: Pri poskupljenju struje uzeti u obzir ranjive grupe 20\nIguman Sava povodom smrti mitropolita Amfilohija: Crna Gora dobila novog čuvara\n11:44 October 30, 2020\n11:41 October 30, 2020


- Timski duh, energija i strateški pristup kao ključ uspeha\nutorak, 15.09.2020. u 08:00\nOd prvog službenog dolaska u Srbiju novog generalnog direktora kompanije Delez Srbija Jan-Vilema Dokhejra dele tek dva meseca. Kako ističe u razgovoru za „Politiku”, proveo ih je obilazeći prodavnice, upoznajući kolege, kao i kulturu zemlje koja mu se već u prvim nedeljama izuzetno dopala.\n„Malo je reći da sam impresioniran snagom kompanije i projektima sa kojima sam do sada imao prilike da se upoznam, ali ono što je na mene ostavilo do sada najjači utisak je energija mojih kolega. Od više hiljada kolega koje na kasama sa osmehom uslužuju kupce, preko posvećenih kolega na odeljenjima pijace, mesare, ribarnice, pekare i delikatesa, do vrednih ljudi koji se u Distributivnom centru trude da savršeno organizuju lanac snabdevanja i distribuciju. Rad na daljinu je pokazao koliko je važno da radimo timski, a kolege zaposlene u direkciji u potpunosti su odgovorile na sve izazove rada od kuće. Maxi je već dve decenije deo svakodnevnog života građana i ponosan sam što ću imati priliku da sa još 13.000 kolega pružim doprinos jačanju liderske pozicije i pružanju još boljeg iskustva kupovine. Verujem da je strateški pravac koji jedna kompanija vodi važan, ali bez timskog rada i snage ljudi nema ni uspeha ni dobrih rezultata“, istakao je Dokhejr.\nSektor maloprodaje je od ogromne važnosti za ekonomiju svake zemlje, a pandemija je pokazala koliko je zapravo bitno obezbediti kontinuitet u poslovanju ove industrije. I tada smo, kao i danas, svesni odgovornosti, jer upravo u naše prodavnice građani dolaze kako bi obezbedili namirnice za domaćinstvo. U Srbiji tokom vanrednih mera niste mogli da zateknete slike koje su dolazile iz svetskih prestonica – poluprazne rafove ili nedostatak proizvoda. Ključ uspeha u privredi u budućnosti će se ogledati u sposobnosti tima da se brzo prilagodi potrebama modernog kupca i da uslugom, asortimanom i razvijajući dodatne kanale prodaje odgovori na različite potrebe potrošača. Jednom rečju, maloprodavac budućnosti će morati da osluškuje i unapred organizuje poslovanje tako da kupac u svakom trenutku, čak i menjajući svoje navike, ostane veran jednom brendu.\nKoliko će Vaše iskustvo upravljanja divizijom „To Go” u okviru brenda Albert Hejn uticati na razvoj inovativnih digitalnih kanala i u Srbiji?\nDigitalizaciju treba posmatrati kao dodatni benefit, ali ne i ključni cilj rada u maloprodaji. Na prvom mestu je važno da upoznate svog kupca. Svaki region, grad, pa i kvart u okviru jedne opštine mogu imati kupce različitih navika. I upravo u tome leži suština i tu ćemo uložiti našu energiju i strast rada u maloprodaji. Da upoznamo svakog našeg kupca. Tehnologija vam u tome, i tada, može pomoći da još bolje odgovorite na njegove svakodnevne, lične potrebe. Maxi onlajn je poslednjih meseci postao omiljeni supermarket mnogih porodica. Iako je činjenica da će oflajn još dugo imati primat kada govorimo o nabavci hrane, svesni smo da savremeni, brzi i pouzdani lanci snabdevanja treba da budu komplementarni sa informativnim prodajnim sistemima. Baš tako smo i organizovali ovaj kanal prodaje. Veliki utisak na mene ostavljaju kolege koje rade u našoj onlajn prodavnici.\nOvo je godina u kojoj naš Maxi obeležava dvadeseti rođendan. U tom duhu, već sredinom sledećeg meseca, otvaramo još jedan Maxi supermarket, a podsetio bih vas da je za nama otvaranje Mega Maxi radnje. Nastavićemo sa širenjem maloprodajne mreže koja će brojati više od 500 prodavnica, a koristeći dragoceno iskustvo otvaranja novih i renoviranja postojećih prodavnica ostajemo dosledni liderskoj strategiji lokalno, istovremeno postajući odličan primer za sve međunarodne lance. Izuzetno mi je važno da naše ambiciozne planove razume i sa jednakom strašću obavlja svih 13.000 kolega. Lično verujem da ukoliko ljudima priđete iskreno i otvoreno, i omogućite im dobar život, i oni će svoj posao obavljati sa jednakom strašću i energijom sa kojom i vi postavljate strategiju.


Marija Stojanović oktobar 11, 2013 16:18 h IT Vesti, Super dodatak 0\nZvanično je potvrđeno da Apple-ovi telefoni, iPhone 5C i 5S neće stići u Srbiju do kraja tekuće godine.\nMoraćemo da se strpimo do početak naredne godine, za kada je Ivica Dačić, premijer Srbije, najavio dolazak Apple proizvoda i podrške za našu zemlju, kao i dolazak prave Play Google prodavnice.\nPodsećamo, od 25. oktobra iPhone 5C i 5S biće dostupni u 35 zemalja, između ostalih u Hrvatskoj, Sloveniji i Rumuniji. Od 1. novembra Apple-ovi novi pametni telefoni će stići u 16 dodatnih zemalja uključujući Crnu Goru i Albaniju. U toku poslednjeg meseca 2013. godine ovi telefoni biće dostupni u dodatnih 60 zemalja.\nAplikacija za pronalaženje ukradenog Android telefona


Poslovna zona | WTV | Novosti iz Gračanice | Page 2\nOkruženjePoslovna zona 28. Juna 2018.\nIntral BH kupio je pogon fabrike obuće Aida u Tuzli za 3,5 miliona KM i on će do kraja mjeseca, po okončanju formalne procedure, preći u njihovo vlasništvo. Uskoro se u ovoj fabrici mogu očekivati nova zapošljavanja, potvrdio je za BiznisInfo direktor Intrala Alija Šehović. On je pojasnio da... Opširnije\nPoslovna zona 27. Juna 2018.\nUspješne priče u sektoru mašinske obrade metala donose dobre vijesti za brojne lokalne zajednice širom Bosne i Hercegovine zbog stalne potrage za radnom snagom u ovom sektoru, otvaranja novih kompanija te siguranog izvoz proizvoda. Direktorica kompanije BMT Engineering Alma Čustović pojasnila je da klijenti urade crtež i na osnovu... Opširnije\nOkruženjePoslovna zona 11. Juna 2018.\nMirza Cifrić, rođeni Tuzlak, suosnivač je i izvršni direktor jedne od najinovativnijih kompanija na svijetu, Veritas Genetics, te jedan od poduzetnika – pionira na polju prirodnih nauka. Njegova kompanija proglašena jednom od 50 MIT Tech Review najinovativnijh na svijetu, a taj revolucionarni pristup tretira DNA kao silikonski čip 21. vijeka,... Opširnije\nOkruženjePoslovna zona 6. Juna 2018.\nZbog pomanjkanja radne snage na njemačkim farmama, poljoprivredna udruženja te zemlje traže od njemačke savezne vlade da produži ugovor o dovođenju sezonaca iz BiH i drugih zemalja zapadnog Balkana. Naime, kako navode udruženja u svom dopisu Saveznom ministarstvu poljoprivrede, u Njemačkoj je trenutno na snazi poseban ugovor sa zemljama... Opširnije\nOkruženjePoslovna zona 30. Maja 2018.\nFirma Procassa-Fischer u mjestu Jelah Tešanj, koja je registrovana 2016. a počela s radom 1. decembra 2017. godine, proizvela je prvu CNC mašinu u BiH, a već su stigle i prve narudžbe. CNC je ključna mašina za rad metalske industrije koja je u BiH u velikoj ekspanziji. Ovu informaciju... Opširnije\nFirma iz Gračanice učestvuje u izgradnji kruzera u Italiji\nGračanica newsPoslovna zona 28. Maja 2018.\nKompanija Adam Co iz Gračanice, koja se bavi izradom čeličnih konstrukcija, poznata je po proizvodnji kamionskih prikolica. No, manje je poznato da ova kompanija učestvuje i u izradi kruzera u Italiji. Trenutno je na tom poslu angažirano njihovih 35 radnika. Ovu informaciju za BiznisInfo je potvrdio direktor firme Sabit... Opširnije\nU 2017. godini u Gračanici izgrađeno 15 fabrika\nGračanica newsPoslovna zona 27. Decembra 2017.\nU toku 2017. godine u Gračanici je izgrađeno i/ili prošireno 15 fabrika. Kompanija Plamingo je pustila u rad modernu fabriku za galvanizaciju – kromiranje dijelova za autoindustriju i sanitariju, vrijednu oko osam miliona eura. Novu fabriku za preradu žice i novi skladišni prostor sagradila je i kompanija Trgovir u Poslovnoj... Opširnije\nZZ Gračanka potvrdila liderstvo u proizvodnji kornišona\nPoslovna zona 29. Oktobra 2017.\nProteklog petka Zemljoradnička zadruga Gračanka upriličila je u BKC-u “Dan kornišona – Gračanica 2017.” Ovom skupu su prisustvovali proizvođači kornišona iz 17 općina, sa kojima je ZZ Gračanka u kooperantskom odnosu. Nakon pozdravnog obraćanja organizatora, prezentirani su uspješni rezultati saradnje u protekloj sezoni a potom su uručene i nagrade... Opširnije\nOkruženjePoslovna zona 5. Oktobra 2017.\nPredstavništvo njemačke privrede u BiH (AHK BiH) organizuje posjetu njemačke privredne delegacije Bosni i Hercegovini s ciljem razmatranja mogućnosti saradnje u oblasti obnovljivih izvora energije na temu „Energija iz biorazgradivog otpada“. Posjeta se realizuje u okviru programa podrške saradnje „Mittelstand Global – Exportinitiative Energie“ koji raspisuje Savezno ministarstvo privrede... Opširnije\nGramat prije roka pripremio odlagalište za TE Tuzla\nGramat iz Gračanice dva mjeseca prije roka završava pripremne radove na izgradnji odlagališta šljake i pepela “Jezero” za Termoelektranu Tuzla, saznaje poslovni portal Akta.ba. Ukupna ugovorena vrijednost posla sa uključenim PDV-om je 578.286,77 KM. Ugovor je sklopljen sa Elektroprivredom BiH nakon pobjede na tenderu. Ova kompanija uspješno radi i pripremne i... Opširnije


Izvor: B92, 12.Jul.2018, 18:00\nPredsednik Srbije Aleksandar Vučić rekao je, komentarišući tvit Dragana Ðilasa, da je najveći navijač Novaka Ðokovića.\nOn je istakao da će to biti uvek, ali da neće zloupotrebljavati njegovu slavu i uspehe pokušavajuću da deo Ðokovićeve slave pređe i na njega.\n„Ne bih ni na koji način posebno nikada govorio niti odgovarao Draganu Ðilasu zato što ne mislim da oni zaslužuju bilo kakav ozbiljan odgovor, ali želim da odgovorim zbog toga što Vladimir >> Pročitaj celu vest na sajtu B92 << Ðukanović jeste pogrešio i u navijačkoj i političkoj strasti po mom mišljenju prešao granice u kojima ne pokazuje dovoljno poštovanja prema onome što je za našu zemlju uradio Novak Ðoković“, istakao je Vučić u izjavi Tanjugu.\n"To je vaša specijalnost, samo to ste radili. Kao što je toliko jadno to što ste danas napisali, gospodine Ðilas, i to samo govori o vama, o onima sa kojima ste i čini mi se da narod i građani Srbije to odlično razumeju", rekao je Vučić.\nPredsednik Srbije Aleksandar Vučić rekao je, komentarišući novi tvit Dragana Đilasa, da je najveći navijač Novaka Đokovića i da će to uvek biti, ali da neće zloupotrebljavati njegovu slavu i uspehe pokušavajući da deo Đokovićeve slave pređe i na njega. ...


Ostali sportovi - Streljaštvo: Uspešno organizovano prvenstvo Vojvodine za pionire u Pančevu\nProteklog vikenda je u Pančevu održano Prvenstvo Vojvodine za pionire i pionirke, vazdušnim pištoljem i puškom na kojem je nastupilo sedmoro takmičara Streljačke družine “Pančevo 1813”, koja je bila ujedno i odličan domaćin prvenstva.\nEkipa pionira pištoljem je osvojila treće mesto, a najuspešniji je bio Ognjen Bunčić, koji je osvojio četvrto mesto sa 166 krugova. Za ekipu su nastupili Jovan Kondić sa 134 kruga i Fili Stefanović. Ekipa pionira puškom je osvojila šesto mesto, Ognjen Bunčić je sedmi sa 178 krugova, a nastupili su za ekipu još Aleksej Papović sa 168 i Mijat Milić 116 krugova. Ognjen Lukić nije nastupio zbog bolesti.\nAna Negovanović je sa 150 krugova bila jedina učesnica od pionirki i kao i svi pioniri, je ispunila normu za učešće na Prvenstvu Srbije koje će biti održano 07.maja u Subotici.\nPrvenstvo Vojvodine za juniore i seniore u Zrenjaninu\nProteklog vikenda je u Zrenjaninu održano i Prvenstvo Vojvodine po C programu za juniore i seniore, serijskom vazdušnom puškom. Streljačka družina “Pančevo 1813” je nastupila sa 13 takmičara i sa sve četiri ekipe. Najuspešnija je bila Iva Rakonjac, koja je osvojila dve medalje i znatno doprinela da obe ekipe, juniorki i seniorki osvoje drugo mesto. Najpre je Iva osvojila srebrnu medalju u konkurenciji juniorki sa 370 krugova, a sa 378 krugova u konkurenciji sweniorki je osvojila zlatnu medalju.\nZa ekipu juniorki su nastupile još Teodora Kondić sa 359 i Marina Mijatović sa 319 krugova, a za ekipu seniorki, pored Ive su nastupile Teodora Kondić sa 363 i Mirjana Stojanović sa 333 krugova i pojedinačno još Marina Mijatović sa 338 i Snežana Fodor sa 315 krugova. Za ekipu juniora su nastupili Nemanja Đorđević sa 337 i Ognjen Bunčić sa 335 krugova, a Ognjen Lukić nije nastupio zbog bolesti, ali će moći da nastupi na Prvenstvu Srbije 08.maja u Subotici, kao i ekipa juniora.\nEkipa seniora je osvojila sedmo mesto, a najuspešniji je bio dvanaesti (od 44 seniora) Dalibor Pavlović sa 365 krugova , a slede Dragutin Dimitrijević sa 349 i Jovan Pavlica sa 334 kruga. Svi su stekli pravo nastupa na Prvenstvu Srbije 08.maja u Subotici, a moguće su i izmene članova ekipe, radi ostvarivnja višeg plasmana.\nNarednog vikenda će biti finalno kolo Lige pionira Vojvodine u Uljmi, a za dve nedelje će u Novom Sadu biti finale Lige kadeta i mlađih juniora Vojvodine.


Da li znate koliko je Srbiju koštala Parada ponosa? : Nadlanu.com\nObjavljeno 29. sep 2014. / 08:43:10\nDirektni troškovi održavanja Parade ponosa, tačnije njenog obezbeđivanja, iznose najmanje 400.000 evra, a posredni zbog izgubljenog prihoda privrede u Beogradu više stotina hiljada evra. Ukupan ceh na kraju bi mogao dostići i milion evra.\nSrbija dobija pohvale iz celog sveta jer je organizovala Prajd.\nVelimir Lukić, koji predsedava predsedništvom Nezavisnog sindikata policije, konstatovao je za Kurir da je angažovanje policije, po gruboj računici, koštalo oko 50 miliona dinara, pošto su morale da se plate dnevnice za 7.000 njenih pripadnika, lanč-paketi, gorivo, iznajmljivanje autobusa...\nPogledajte kako je izgledao sukob demonstranata i policije u Bulevaru kralja Aleksandra,\n- Najveći trošak su dnevnice i gorivo za vozila MUP. Helikopter je katastrofa! Sat leta nije manje od hiljadu evra, a kružio je ceo dan. Možda je bilo bolje da je policajcima isplaćen dug za naknadu za odlazak i dolazak s posla u poslednjih 12 meseci - smatra Lukić.\nTroškovi angažovanja policije\n- 175.000 evra - dnevnice za 7.000 policajaca po 25 evra -\n70.000 evra - 7.000 lanč-paketa po 10 evra - 145.000 evra - gorivo i iznajmljivanje autobusa - 10.000 evra - helikopter, sat leta košta 1.000 evra\nUKUPNO: 400.000 evra\nŠteta za privredu manja nego 2010. godine\nDragoljub Rajić, konsultant Mreže za poslovnu podršku, kaže da je ove godine šteta za privredu glavnog grada manja nego 2010. godine, kad je tokom i posle Parade bilo nereda. Tada je zbog prinudno zatvorenih radnji, polupanih izloga i krađe robe iznosila 1,2 miliona evra.\nKafedžije najviše osetile jučerašnju šetnju\n- Najveća šteta juče je bila za kafiće, kladionice i jedan broj restorana koji rade nedeljom, ali i sve prodavnice odeće i obuće u centru grada. Teško je proceniti štetu... Bila je nedelja, trebalo bi znati koliko je objekata uopšte radilo, i to pomnožiti s dnevnim prometom, pa bismo imali iznos. Svakako je reč o više stotina hiljada evra - navodi Rajić.\nVučić o Paradi: Koštala je više nego što bih želeo\nNa vanrednoj konferenciji za štampu premijer Srbije Aleksandar Vučić izjavio je da je ponosan i na građane i na policiju što je Parada ponosa prošla mirno, bez ijednog polupanog prozora.\nNa pitanje koliko je koštalo angažovanje policajaca za Paradu, Vučić je odgovorio:\n- Mnogo je koštalo, mnogo više nego što bih želeo da nas je koštalo.\nPremijer je kazao i da se ne slaže sa ocenom da je grad juče bio pod opsadom, te istakao da je policija radila svoj posao i da je država bila organizovana bolje nego ikad. On je dodao da policija radi na tome da se otkrije ko je učestvovao u napadu na televiziju B92.\ncenaparada ponosa 2014prajdsrbija


Na ovoj stranici pronaći ćete osnovne dokumente koji regulišu odnose između InstaForex-a i njegovih korisnika. Preporučujemo da sve njih veoma pažljivo proučite. Ovi dokumenti pružaju uvid u sva polja aktivnosti, prava i obaveza obe strane - brokerske kuće i njenih korisnika.\nUkoliko imate bilo kakvih pitanja o određenim odredbama i klauzulama, molimo Vas da kontaktirate Odeljenje InstaForex-ove podrške.\nSve dokumente koji se nalaze na ovoj stranici možete preuzeti u jedinstvenoj arhivi koja sadrži pdf fajlove\nDokument sadrži sporazum o javnoj ponudi koji se prihvata prilikom otvaranja trgovačkog računa u InstaForex-u. U sporazumu su navedena pravila i odredbe kojih se klijent mora pridržavati dok radi u InstaForex-u.\nPre nego što sklopite partnerstvo sa InstaForex-om, preporučujemo da pažljivo pročitate sporazum o partnerstvu koji propisuje sva pravila i odredbe saradnje sa InstaForex-om.\nOvaj sporazum opisuje uslove CPA (Cost Per Action - cena po akciji)\nSporazum o MT5 dodatku\nOvaj dokument obuhvata sporazum koji je dodatak sporazuma o javnoj ponudi za račune otvorene u MetaTrader-u 5.\nCilj ovog dokumenta jeste definisanje pravila korišćenja fajla kolačići.\nSporazumi o bonusima\nOvaj dokument sadrži sve informacije o pravilima i uslovima koje klijent treba da zadovolji da bi ostvario bonus od 30%.\nSporazum o bonusu od 55%\nOvaj dokument sadrži listu svih zahteva koji omogućavaju klijentima InstaForex-a da ostvare bonus od 55%.\nOvaj dokument obuhvata informacije o učlanjenju u elitni InstaForex klub i sadrži listu svih zahteva za dobijanje klupskog bonusa.\nSporazum o bonus kuponima\nSavetujemo Vam da razmotrite ovaj sporazum koji Vam pruža sve podatke o uslovima pod kojima InstaForex dodeljuje kupone sa bonusima.\nSporazum sadrži sve uslove pod kojima klijent može ostvariti ovu vrstu bonusa.\nOvaj dokument sadrži sve informacije o uslovima i odredbama koje klijent treba da ispuni da bi ostvario bonus od 100%.\nSporazumi o InstaForex-ovim uslugama i servisima\nSporazum o Pamm sistemu\nPre nego što započnete sa radom u InstaForex-ovom PAMM sistemu, potrebno je da se upoznate sa odredbama sporazuma koji se ovde nalazi.\nDa biste dobili pristup servisu računa bez swap-a, potrebno je da se prethodno upoznate sa pravilima i uslovima njihovog funkcionisanja.\nPreporučujemo Vam da pažljivo razmotrite ovaj sporazum da biste saznali sve informacije o trgovanju opcijama u InstaForex-u.\nUkoliko želite da iskoristite prednosti koje pružaju odvojeni računi u InstaForex-u, preporučujemo Vam da se prethodno upoznate sa detaljima ovog sporazuma.\nPre nego što počnete da koristite ForexCopy sistem, molimo Vas da proučite sporazum koji se ovde nalazi.


Novak Đoković je novi ambasador brenda Hublot - Lux Life luksuzni portal\nPublika će ovog puta biti u prilici da primeti posebni sjaj na njegovom ručnom zglobu dok osvaja poene, a nadamo se i trofej. Kako saznajemo, na njegovoj ruci će blistati Hublot Big Bang Meca-10 keramički plavi časovnik, koji će se savršeno uklopiti sa njegovom opremom. Prema navodima, Đoković je izjavio da se raduje što će igrati sa ovim časovnikom na ruci, jer je to nešto novo za njega, budući da nikada ranije nije nosio sat tokom profesionalnih mečeva.\nOvo su velike vesti iz sveta sporta, budući da su komentatori i kritičari bili radoznali i željni da saznaju zašto ovaj vrhunski sportista nema svog časovničarskog sponzora. Za razliku od njega, njegove kolege, Rodžer Federer i Rafael Nadal, imaju ugovore sa Rolex i Richard Mille brendovima. Hublot je tradicionalno želeo da stavi svoj časovnik na ruku najboljeg u svetu sporta, što su učinili i ovog puta.\nČudno je da je Đoković podelio ovako velike vesti pre svog velikog meča, ali on sve to posmatra kao jedan veliki “novi početak”. Prema navodima, ova saradnja će izroditi i seriju modela ograničenih izdanja, pri čemu će Đoković učestvovati u kreaciji sopstvenog sata.


Boris Varga: Bajke za djecu i one za odrasle u Vojvodini | Autonomija\nBoris Varga: Bajke za djecu i one za odrasle u Vojvodini\nPosted By admin On 30. oktobra 2014. @ 09:20 In Autonomija,Vojvodina,Ogledalo,Utočište: Nacionalizam | 22 Comments\nPredstavnici diplomatskog kora zapadnih država i Evropske unije jasno su bili opredeljeni kada je reč o održavanju „Parade ponosa“ u Beogradu – država mora da zaštiti svaku „manjinu“ od progona „većine“ i ekstremističkih grupa. Od neprocenjivog je značaja i to što su zapadne države pitanje održavanja „Parade ponosa“ stavile kao indikator demokratizacije Srbije i svojim ličnim prisustvom strane diplomate dale su pozitivan primer kako se u demokratskim društvima brani bilo koja „manjinska“ zajednica.\nPrisustvujući antifašističkom skupu u Novom Sadu 23. oktobra, pažljivo sam posmatrao da li će u povorci biti neko od stranih zapadnih diplomata ili predstavnika EU-a u Srbiji. U medijskim izveštajima nije se mogla videti očita osuda inostranih predstavnika ekstremističkih divljanja po Vojvodini, niti pohvale akciji koju su faktički organizovali sami građani – više hiljada njih koji su bili spemni da protestuju i na vetru, i na kiši.\nPitanja je mnogo, odgovora – malo. Da li to znači da je ekstremizam prema manjinama u Beogradu eksplicitno nepoželjan, dok je Vojvodina prepuštena da se sama bori? Da li to međunarodna zajednica „budno motri“ samo Beograd i Prištinu? Ili „revanšističko“ nasilje u Vojvodini prosto „nije na radaru“ onima koji daju ocenu nivoa demokratije u Srbiji?\nGledano očima Brisela\nNaravno da su dvostruki standardi u ovom slučaju itekako uočljivi. S jedne strane, nakon svojevrsnog prećutnog „menjanja“ – između Zapada i Rusije – Kosova za Krim niko ne želi da dodatno narušava balans koji je nakon rata u Ukrajini uspostavljen: bivši radikali na vlasti u Srbiji koji su pristali na potpisvanje Briselskog sporazuma i koji se eksplicitno deklarišu za integraciju u EU. I to je razumljivo, jer su te dve stvari, gledano očima Brisela, ključne za stabilnost Balkana. Međutim, stvara se utisak da je Zapad, kao i nakon potpisivanja Dejtonskog sporazuma, spreman da zatvori oči na kršenje ljudskih prava, „gušenje“ medija i kontinuitet „kvaziradikalske“ politike u Srbiji.\nDa li to neko u Briselu, možda, strahuje da bi pritisak EU-a na Beograd zbog ekstremizma u Vojvodini bio „prekomeran“ nakon Kumanovskog i Briselskog sporazuma koji su svojim potpisom obezbedile gotovo iste nacionalističke strukture koje su na vlasti bile devedesetih i sada. I sve to u uslovima uspona rusofilije u Srbiji i odlučnosti vlasti u Beogradu da ne poštuju politiku EU-a, ne uvodeći sankcije Ruskoj Federaciji.\nZapad nije imao velikih primedbi na poništavanje vojvođanske autonomije kao građanskog i multikulturalnog koncepta, osporavanjem od Ustavnog suda Srbije dve trećine odredbi najvišeg konstitutivnog akta Vojvodine početkom 2014. godine. Pojedini analitičari taj čin smatraju „revanšističkim“ i nazivaju ga novom „jogurt revolucijom“ u „birokratskim“ belim rukavicama.\n„Multinacionalna Vojvodina je od kraja osamdesetih godina bila najveći test za spremnost Srbije da se integriše u EU, ali i međunarodne zajednice da uoči, razume i utiče na dinamiku raspada bivše Jugoslavije.“\nPrisetimo se, ni prethodni izliv ekstremizma, kakav se u Vojvodini odigrao nakon martovskog nasilja na Kosovu 2004. godine, međunarodni krugovi nisu adekvatno tretirali. Da li su time, možda, huligani ekstremisti, a posebno njihovi politički „motivatori“ postali ohrabreniji da deset godina kasnije to isto ponove? A otvara se i pitanje da li je nasilje u Vojvodini manje važno od onog u drugim kriznim delovima bivše Jugoslavije?\nMultinacionalna Vojvodina je od kraja osamdesetih godina bila najveći test za spremnost Srbije da se integriše u EU, ali i međunarodne zajednice da uoči, razume i utiče na dinamiku raspada bivše Jugoslavije. Ne postoje dublje analize o tome da li je Zapadna Evropa mogla adekvatnije reagovati na događaje takozvane „jogurt revolucije“ 1988. godine i samim tim uticati na „ublažavanje“ tragičnih događaja raspada bivše SFRJ.\nJedinu međunarodnu osudu daljih pojava ekstremizma tokom devedesetih u Vojvodini trebao je da dâ Međunarodni tribunal u Hagu u slučaju protiv Vojislava Šešelja, ali taj proces traje već duže od decenije, sve više dobija osobine farse i samo postaje stimul novim generacijama ekstremista u Srbji, nego što otvara put ka pomirenju.\nVojvodina je ponovo „demokratsko iskušavanje“ građana i vlasti u Srbiji, ali i nadležnih u EU-u, jer nasilje koje je nastalo nakon provokacije na utakmici Srbija – Albanija nije izbilo i izlilo se samo u Vojvodini. Ono se delimično pojavljuje, preliva u Albaniji, na Kosovu, u Crnoj Gori, Hrvatskoj, Bosni… Sprečiti iznenadne i intenzivne „talase ekstremizma“ na Zapadnom Balkanu trebalo bi da bude jedan od bezbednosnih prioriteta EU-a.\nKad je reč o ekstremizmu, nejasna je i „crvena linija“ posle koje međunarodne institucije, a posebno predstavnici EU-a u Srbiji, treba da reaguju. Međutim, uništavanjem blizu 20 objekata određene verske i nacionalne zajedince širom Vojvodine, u roku od nedelju dana, nedvosmisleno je „talas nasilja“ i progon.\n„Da li će se nacionalističke provokacije nad verskim objektima ili jezičkim tablama u regionu odraziti i na suživot u Vojvodini?“\nPitanje napada na ugostiteljske objekte u Vojvodini, čiji su vlasnici muslimani, „neblagovremeno“ je rešeno hapšenjem osumnjičenih, većinom maloletnika, faktički dece, i stavljanjem pod celodnevni nadzor pekara i ugostiteljskih radnji. Za to vreme, mnogi se građani Vojvodine pitaju kakva će svakodnevica i budućnost biti u multinacionalnom srpskom autonomnom regionu u kom će džamije, pekare, čevabdžinice ili poslastičarnice ubuduće biti potrebno braniti desetinama ili stotinama policajaca. Drugi građani su zabrinuti kakve ispade mogu da očekuju nakon svake „visokorizične“ fudbalske ili rukometne utakmice sa „susedima“ iz Hrvatske, Mađarske, Bosne, Albanije ili sa Kosova. Da li će se nacionalističke provokacije nad verskim objektima ili jezičkim tablama u regionu odraziti i na suživot u Vojvodini?\nSvakako da nije ironično, ali postoji jaka simbolika u tome da nedavno otvoren Informacioni kutak Evropske unije u Novom Sadu nije imao nikakvih aktivnosti ili saopštenja povodom „talasa nasilja“ u Vojvodini, ali je zato dva dana nakon protestne šetnje u prestonici Pokrajine taj ogranak kancelarije EU-a organizovao čitanje bajki za decu na engleskom jeziku.\nA „bajke“ za odrasle o antifaštičkoj borbi za vreme proslave 70-godišnjice oslobođenja Beograda pokušali su da ispričaju i organizatori ovog važnog jubileja – na srpskom naslednici poraženih snaga iz Drugog svetskog rata i na ruskom oportunisti koji su Evropu podelili i vratili u period hladnog rata.\nURL to article: https://www.autonomija.info/boris-varga-bajke-za-djecu-i-one-za-odrasle-u-vojvodini.html


Pesmom "Udahni" Marčelo najavljuje novi album "Nojeva varka" - TV, radio i internet Biser, Pozarevac\nPesmom “Udahni” Marčelo najavljuje novi album “Nojeva varka”\nSinglom “Udahni” Marko Šelić Marčelo najavio je novi album “Nojeva varka”, koji će posle šest godina diskografske pauze objaviti za “Lampšejd mediju”. Osim Marčela, pesmu “Udahni” autorski potpisuju Nevena Glibetić Nensi, Rade Sklopić Rajd i Filip Krumes, dugogodišnji saradnici koji i ovog puta stoje iza konceptualnog dela od 13 pesama i nekoliko “intermeca”.\n„Tema nam je pokušaj lične, pojedinačne ravnodušnosti kao odgovor na opštu“, objašnjava Marčelo, koji uporedo radi na albumu i novom romanu. „Svojevrsna emigracija u sebe same, u Nojevu barku usred potopa, u ulogu pukog posmatrača umesto aktera.“\nKroz pesme koje funkcionišu kao poglavlja priče, premda će svaka moći da se sluša i zasebno, album preispituje možeš li postati flegma ako nisi. U tom smislu priča putuje do sopstvenog naslova, do činjenice da je barka jalova odluka ako naprosto nisi odustajač.\nSpot za pesmu “Udahni” snimljen je u Šabačkom pozorištu, u režiji Nemanje Maraša i već ima skoro 200 hiljada pregleda na You tube-u.


Vesić: Realizujemo projekte koji su decenijama bili "na čekanju" - Beograd - Dnevni list Danas\nPočetna » Beograd » Vesić: Realizujemo projekte koji su decenijama bili „na čekanju“\nSednica Skupštine grad Beograda\nZamenik gradonačelnika Beograda Goran Vesić rekao je da su planovi detaljne regulacije od velike važnosti za dalji razvoj grada i kao najvažniji sa današnje sednice okarakterisao plan detaljne regulacije prostora na kojem će se nalaziti nova autobuska stanica na Novom Beogradu.\n1Piše: Danas Online 30. novembra 2020. 12.58\nVesić je, kako prenosi Sekretarijat za informisanje Beograda, podsetio da se nova autobuska stanica gradi na osnovu javno-privatnog partnerstva između Grada Beograda i BAS-a, kompanije koja je privatizovana pre skoro 30 godina.\n„Grad obezbeđuje infrastrukturu, koja se trenutno radi na predmetnoj lokaciji i koju može da vidi svako ko prolazi preko Mosta na Adi, novim bulevarom koji spaja Čukaricu sa Tošinim bunarom. To je samo jedan od projekata koji su na realizaciju u Beogradu čekali 50 godina, a koje smo uspeli da pokrenemo. Još u martu 1971. godine, Skupština grada je donela Odluku o iseljenju železničke stanica iz centra grada. Već tada su svi urbanistički planovi predviđali iseljenje železničke stanice, a tako je i danas kada se premešta autobuska. Autobuska stanica koja je korišćena decenijama, nikada nije dobila ni upotrebnu dozvolu“, rekao je Vesić.\nOn je dodao da je sličan primer i sa obilaznicom oko Beograda, koja će biti završena do kraja godine.\n„Obilaznica je duga 78 kilometara i rađena je 30 godina. U poslednjih šest godina, sadašnja gradska vlast uložila je oko 60 odsto ukupnih sredstava u izgradnju obilaznice. To govori o tome koliko se danas više radi i kako se završavaju projekti koji su sa pravom pokrenuti pre više decenija. Kada je širena pešačka zona u centru grada, u javnosti je bila prava hajka povodom te odluke, a danas je vrednost stanova na Obilićevom i Topličinom vencu najveća u Beogradu, veća nego u Beogradu na vodi. Osamdesetih godina je Knez Mihailova pretvorena u pešačku zonu i već tada je planirano da Obilićev venac, Kosančićev venac i Topličin venac, kao i Ulice Vuka Karadžića i Đure Jakšića budu deo pešačke zone. Usledio je raspad tadašnje države, nije bilo novca za takve projekte i sve je odloženo do danas, kada obnavljamo i završavamo te planove“, istakao je zamenik gradonačelnika.\nVesić je rekao da je važan i plan detaljne regulacije na opštini Čukarica kojim će biti regulisan status zelene površine na kojoj je investitor želeo da gradi, na mestu koje su građani koristili kao park.\n„To je svaki dan bila tema u medijima. Organizovao sam sastanak sa građanima i investitorom i pokazalo se da su građani u pravu. Ali, trebalo bi istaći da nije aktuelna gradska vlast prodala to zemljište, već, kao i u slučaju parka u Ulici Tomaša Ježa, to su uradili naši prethodnici. Tada smo postigli dogovor sa građanima i investitorom da se to zemljište pretvori u park. To je zemljište ispred zgrade i stanari su bili u pravu. Pronašli smo investitoru drugu lokaciju i na taj način zaštitili park“, naglasio je Vesić.\nPrema njegovim rečima, do kraja godine će urbanističkim planovima biti „pokriveno” oko 70 odsto teritorije Beograda.\n„Pokrivenost planovima omogućiće ljudima da legalno i za manje vremena dobiju građevinsku dozvolu ili neki drugi potreban dokument. Zahvaljujući trenutnom i prošlom sazivu gradske skupštine, pokrivenost planovima je udvostručena, što je jedan od osnovnih zadataka Skupštine grada. To je izuzetno bitno za pravilan razvoj grada“, dodao je Vesić.\nGlavni urbanista Grada Beograda Marko Stojčić istakao je da se danas pred odbornicima nalaze sedam planova detaljne regulacije i sedam odluka o izradama planova, s ciljem da se cela teritorija grada prekrije planovima detaljne regulacije, što je preduslov za ravnomerni razvoj prestonice.\nOn je takođe spomenuo i izmenu i dopunu plana detaljne regulacije kompleksa autobuske i železničke stanice u Bloku 42 na Novom Beogradu, koja je u fazi realizacije i čije će izmene dati konačan izgled buduće stanice, jedne od najsavremenijih i najfunkcionalnijih na Balkanskom poluostrvu.\n„Takođe, Predlog plana detaljne regulacije dela blokova 18a i 69 na Novom Beogradu doprineće saobraćajnom razrešenju te teritorije i omogućiti nove investicije. Reč je o velikoj gradskoj površini koja nije urbanizovana, od mosta Gazela do Ulice Jurija Gagarina“, podsetio je Stojčić, spomenuvši i Predlog plana detaljne regulacije za naselje Veliko selo, kao i Predlog odluke o izradi plana detaljne regulacije bloka između Požeške, Kijevske, Nikolaja Gogolja i Valjevske ulice u opštini Čukarica.\nStojčić je podsetio da će novom odlukom ta građevinska površina posle protesta građana biti vraćena u zelenu površinu.\nNa današnjoj sednici, kakko se dodaje u saopštenju, odbornici su u skraćenom postupku usvojili više rešenja o razrešenju i imenovanju v.d. direktora u jednom broju preduzeća i ustanova čiji je osnivač Grad Beograd, kao i predloge rešenja o razrešenju i imenovanju članova upravnih i nadzornih odbora u jednom broju preduzeća i ustanova čiji je osnivač Grad Beograd. Takođe su usvojeni i predlozi rešenja o razrešenju i imenovanju članova školskih odbora u jednom broju osnovnih škola na teritoriji grada Beograda.\nOdbornici su prethodno usvojili Izveštaj Administrativno-mandatne komisije sa Predlogom odluke o utvrđivanju prestanka mandata jednog odbornika Skupštine Grada Beograda i imenovanju novog odbornika.\nOdbornici su na današnjoj sednici, između ostalog, usvojili planove detaljne regulacije na opštini Savski venac, Novi Beograd, Zvezdari, kao i izmene, dopune i predloge pojedinih planova.\nBeograd, Goran Vesić, sednica, Skupština grada Beograda, UrbanizamBeograd\nVesić: Do kraja nedelje o kafićima bez bašti, do kraja godine biće 600 komunalnih milicionera\n30. novembra 2020. u 20.30\nPošto je g-din Vesić izjavio, citiram; »Realizujemo projekte koji su decenijama bili „na čekanju“, baš me zanima kako do danas nisu uspeli da za saobraćaj osposobe odavno i u prošlom veki izgrađene tunele »Karaburma« i produže linije »BG voza« do Karaburme i Rospi Ćuprije. Naime, za potrebe »BG voza« su od leve i desne cevi tunela »Vračar« izgrađene dve cevi tunela »Karaburma«, svaka dužine po 600m i to leva cev tunela u periodu 1975-1977, a desna cev tunela 20 godina kasnije. I evo, prošlo je više od 20 godina i nijedna vlast, kako u Beogradu, tako i šire nije uspela, pre bih rekao nije znala, tačnije nije bila sposobna, da za saobraćaj osposobi tunele »Karaburma«. A za to je trebalo, kako to nedavno izjaviše nadležni iz JKP »Beogradski metro i voz« samo »postaviti šine i kontaktnu mrežu«.


Tuzla: Zaključci sastanka ministra Bukvarevića i boraca – Gradačački glas\nTuzla: Zaključci sastanka ministra Bukvarevića i boraca\n04/03/2018 04/03/2018 Gradacacki Glas\t0 Comments\nKoordinacija boračkih organizacija Grada Tuzla danas je na sastanku, kome je prisustvovao i federalni ministar za pitanja boraca i invalida odbrambeno-oslobodilačkog rata Salko Bukvarević, razmatrala aktuelnu problematiku boračke populacije i jednoglasno donijela četiri zaključka.\nPredloženo je da se sva pitanja iz oblasti boračko-invalidske zaštite trebajurješavati putem dijaloga u institucijama opština, gradova, kantona, Federacije BiH i države BiH.\nKoordinacija boračkih organizacija Grada Tuzla podržala je stav kantonalne i federalne koordinacije boračkih organizacija da se hitno u parlament uputi nacrt Zakona o pravima demobilisanih boraca i da oba parlamenta u roku od 30 dana usvoje nacrt zakona.\nNa zahtjev Koordinacije boračkih organizacija Grada Tuzla usaglašeno je da 10.marta bude objavljen registar boraca za regiju sjeveroistočne Bosne, odnosno registar pripadnika 2. Korpusa Armije R BiH.\nNa kraju, Koordinacija boračkih organizacija Grada Tuzla zahtjeva od Parlamenta FBiH da hitno donese Zakon o boračkim udruženjima od posebnog značaja za BiH, saopćeno je iz Koordinacije boračkih organizacija Grada Tuzla.\n← Održana protestna šetnja demobilisanih boraca u Srebreniku\nPomozimo malom Halilu →\nBlamaža srbijanske političarke u Vijeću Evrope\n25/01/2019 Gradacacki Glas\t0\nSpiegel: Srbija otišla najdalje u ograničavanju prava i sloboda\n28/04/2020 28/04/2020 Gradacacki Glas\t0\nPrvi čovjek SDP-a Gradačac nakon izbacivanja: Ne mogu ja kao vi, bivši drugovi, braniti PDA vladu\n04/08/2019 Gradacacki Glas\t0


Predlog za istopolne brakove u Skupštini Srbije – Predrag Azdejković\nPosted: 02/07/2015 09/07/2015 by admin\nSrbija, kao zemlja u kojoj LBGT osobe ni jednom godišnje, bez kordona policije ne mogu slobodno da prošetaju gradom, i u kojoj su na stalnojmeti napada i diskriminacije, miljama je daleko ne samo od istopolnih brakova, već ni prava heteroseksualnih i homoseksualnih parova u zajednici nisu izjednačena.\nNakon što je Skupštini Srbije podneta inicijativa za legalizaciju istopolnih brakova, predstavnici vlasti poručuju da ‘tradicionalno srpsko društvo’ za to nije zrelo. Ovaj, već uobičajeni ‘argument’ poteže se pri svakom pitanju koje se tiče elementarnih prava LGBT osoba.\nInicijativu da sloboda i pravo ugovaranja bračne zajednice bude garantovano svim punoletnim građanima, bez obzira na pol Skupštini Srbije uputio je predsednik stranke Zeleni Srbije Ivan Karić podsećajući da je ovo pravo u skladu sa Evopskom konvencijom o ljudskim pravima.\n“Tome bi morala da prethodi ozbiljna društvena debata”, kaže za RSE šef poslaničke grupe vladajućih Naprednjaka Zoran Babić.\n“Mi smo tradicionalno društvo koje na takve stvari ne gleda baš blagonaklono. Mislim da to zahteva jednu onako obimniju debatu i ne baš da se preseče preko kolena jer moramo razmišljati i najviše razmišljamo o mišljenju naših građana.”\nRSE: Ali, ti građani su i ljudi drugačije seksualne orijentacije…\nBabić: Istina, istina…Ja mislim da mi moramo u ovom trenutku da još više radimo na tome da j su različitosti, pa i u seksualnoj orijentaciji, nešto što ne treba da ima bilo kakvu osudu i da se ti ljudi osećaju sigurno kada izađu na ulicu. Što se tiče samo istopolnih brakova, mislim da je neophodno razviti jednu debatu u našem društvu i onda doći do najboljeg rešenja.\nIako će se složiti da veći deo građana Srbije još nije spreman za ovo, Predrag Azdejković iz Gej lezbejskog info centra podvlači da se taj argument uvek izvlači kao opravdanje za to što se ništa ne radi.\n“Uvek postoji to da mi ne želimo nešto da radimo i našli smo argument kako da to opravdamo i uvek se tu uhvatimo za tradicionalne vrednosti”, kaže Azdejković.\nHomofobičnoj atomsferi u društvu i uskraćivanju prava seksualnih manjima, osim države koja često pada na testovima njihove zaštite, doprinosi upravo odnos političkih, te verskih predstavnika, a pozivanje na tradicionalno srpsko društvo moglo se čuti i kada je više puta zabranjivana Parada ponosa u Beogradu, uprkos Ustavom garantovanom pravu svih građana na slobodu okupljanja.\n“U ustavnim demokratijama se nikada opredeljenje većine u društvu ne može tumačiti tako da se na osnovu tog opredeljenja, ma kakvo ono bilo, uskraćuju prava i slobode manjinskih zajednica,” objašnjava Saša Gajin iz Centra za unapređivanje pravnih studija, ujedno i jedan od predstavnika civilnog sektora koji su svojevremno napravili model zakona koji uređuje pitanja registrovanog istopolnog partnerstva.\n“Naravno, naše zakonodavne i izvršne vlasti su uvek spremne na odlaganja i izvinjenja koja potkrepljuju argumentima koji se odnose i na moralna shvatanja većinskog društva i na to da takva vrsta istopolnih zajednica ne bi mogla da uživa blagonaklon odnos od strane građana. Naravno, radi se o argumentima koji su dobro poznati iz uporednog iskustva, korišćeni su mnogim zemljama.”\nOvo je put koji, do legalizacije istopolnih brakova, prolaze sve demokratske zemlje, no Srbija nije načinila ni pomak ka prvom koraku. Dok bi pitanje istopolnih brakova podrazumevalo promenu Ustava, jer je najvišim pravnim aktom brak definisan samo kao unija muškarca i žene, za vanbračnu zajednicu potrebna je samo politička volja i izmena Zakona kojim su sada LGBT osoba uskraćena brojna prava.\n“To je pre svega nasleđivanje i uopšte definisanje zajedničke imovine bez hiljadu papira, nasleđivanje penzije, pa imamo još i izdržavanje nakon razvoda ili prekida te zajednice, poseta u bolnici i odlučivanje o lečenju partnera ako on nije sposoban za to. U smrtnim slučajevima, vi ne možete da preuzmete telo svog partnera jer ste vi njemu niko i ništa”, kaže Predrag Azdejković.\nIako je neuvažavanje ovih prava jedan od, kako podvlači Saša Gajin, eklatantnih primera dikriminacije po osnovu seksualnog opredeljenja, ona su istopolnim parovima u Srbiji ukinuta.\nZato je prošle godine jedan Beograđanin pred matičara sa svojim parterom iz Zagreba izašao u susednoj Hrvatskoj, gde je usvojen Zakon o životnom partnerstvu. Malo je verovatno da će Beograd u skorije vreme imati vlast koja će i poput gradonačelnika Ljubljane na nedavnoj Paradi ponosa poručiti da jedva čeka da registruje prvi istopolni par.\n“Ostaje onaj gorak ukus koji se uvek oseti onda kada naši funkcioneri započnu sa pričama o tome kako je Srbija istinska demokratija”, navodi Gajin.\nPitanje izjednačavanja prava heteroseksualnih i gej parova jeste pitanje primene demokratije, a prava i slobode manjinskih zajednica ne mogu zavisiti od volje onih koji pripadaju većini. Upravo na ovom argumentu zasnovana je i nedavna odluka Vrhovnog suda SAD koji je legalizovao istopolni brak u svim saveznim državama.\nPored Amerike, istopolni brakovi legalizovani su u ukupno 20 država – Holandiji, Belgiji, Španiji, Francuskoj, Luksemburgu, Portugalu, u skandinavskim zemljama, te Irskoj, Kanadi, Islandu, Južnoj Africi, Argentini, Brazilu, Urugvaju i na Novom Zelandu.


PNL je odlučio da nominuje ministra finansija Florina Citua za premijera. Ovaj izbor pozdravili su UDMR i njegov lider Kelemen Hunor i USR-PLUS, dok je Dacian Ciolos istakao da „ko god da bude predložen za premijera, treba da proverimo njegovu spremnost da nastavi sa reformama“. Ovde treba napomenuti da je Dacian Ciolos kandidat USR-PLUS-a za mesto premijera.\nNaprotiv, PSD je na izbor Citua odgovorio omalovažavajuće, V. Dinca je tvrdio da to nije konačni izbor PNL-a, već ime koje je najavljeno kao mogućnost, dok je AUR takođe diskreditovao izbor ministra finansija.\nJuče ujutro se predsednik Klaus Iohannis sastao u Cotroceni sa nominovanim premijerom Florinom Cituom, Ludovikom Orbanom i liderima parlamentarnih partija koje će činiti sledeću parlamentarnu većinu: Danom Barnom, Dragošom Tudoracheom i Kelemenom Hunorom. Konsultacije su se odvijale pre početka formalnih pregovora između tri partijske formacije.\nRazgovori o formiranju parlamentarne većine za podršku novoj vladi započet će danas, uz grupu koju će voditi Ludovik Orban i Florin Citu.\nJuče je prvi potpredsednik PNL Rares Bogdan izjavio da će nova vlada imati najviše 18 ministarstava. PNL će predložiti da ima 10 ili 11 ministara, USR-PLUS 5-6 ministara i UDMR 2. / ibna


Oštre reakcije na Izetbegovićevu izjavu, protokol o srpskim radnicima u Slovačkoj i Italija tek drugi put ne ide na Mundijal: Vaš brifing za utorak - Nedeljnik\nOštre reakcije na Izetbegovićevu izjavu, protokol o srpskim radnicima u Slovačkoj i Italija tek drugi put ne ide na Mundijal: Vaš brifing za utorak\nFoto Profimedia, arhiva Nedeljnika, Tanjug/AP\nIZETBEGOVIĆEVA GIBANJA - Bošnjački član Predsedništva BiH Bakir Izetbegović uzbudio je balkanske duhove izjavama o položaju Sandžaka i o kosovoskoj nezavisnosti.\nMinistar unutrašnjih poslova Nebojša Stefanović rekao je sinoć da je sednica Saveta za nacionalnu bezbednost sazvana za četvrtak i da će izjava bošnjačkog člana Predsedništva BiH Bakira Izetbegovića biti glavna tema. On je u izjavi za TV Prva rekao da je Izetbegovićeva izjava da se nada da će BiH priznati nezavisnost Kosova, nedobronameran i štetan potez. Ministar odbrane Aleksandar Vulin izjavio je da član predsedništva BiH Bakir Izetbegović zna da za priznanje KiM nikada neće dobiti podršku Srba i da do njega neće doći.\nVulin je rekao da je suština Dejtonskog sporazuma, čiji je kako kaže, Srbija čuvar, da BiH postoji kao zajednica tri naroda i dva entiteta koji odluke donose konsenzusom.\nUNMIK - Savet bezbednosti UN razmatraće novi redovni izveštaj generalnog sekretara UN o radu Misije UN na Kosovu (UNMIK). Stavove Srbije na sednici će zastupati ministar spoljnih poslova Ivica Dačić, najavljeno je iz Ministarstva. Novi tromesečni izveštaj o radu misije UN na Kosovu odnosi se na period od 16. jula do 15. oktobra 2017. godine.\nIZBORI NA KOSOVU, DRUGI KRUG - Drugi krug lokalnih izbora na Kosovu i Metohiji biće održan u 19 opština u nedelju, 19. novembra, dok će izbori u opštini Parteš, sa većinskim srpskim stanovništvom, biti ponovljeni. Juče u ponoć je počela zvanična predizborna kampanja pred drugi krug lokalnih izbora, saopštila je Centralna izborna komisija.\nDirektor Kancelarije Vlade Srbije za Kosovo i Metohiju Marko Đurić pozvao je Srbe da podrže kandidate Srpske liste u Partešu i Klokotu.\nSRBI U SLOVAČKOJ - Ministar za rad, zapošljavanje, boračka i socijalna pitanja Zoran Đorđević izjavio je danas da Srbija zajedno sa Slovačkom radi na poboljšanju uslova pod kojima građani naše zemlje rade u toj zemlji.\nDa podsetimo, ovu temu je pokrenuo Nedeljnik ekskluzivnom reportažom iz Slovačke o uslovima u kojima tamo rade naši radnici.\nPRISLUŠKIVANJE - Sud Bosne i Hercegovine potvrdio je da je predsednik Republike Srpske Milorad Dodik prisluškivan tokom 2016. godine zbog slučaja "Pavlović banka".\nNakon što je Dodik obelodanio da su protiv njega preduzimane mere prisluškivanja, Sud BiH je saopštio da je u krivičnom predmetu protiv osumnjičenog Slobodana Pavlovića i drugih zbog krivičnog dela "pranja novca i zloupotrebe položaja i ovlašćenja izdata naredba za primenu posebnih istražnih radnji, nadzor i tehničko snimanje telekomunikacija, prema određenom broju osoba, uključujući i Dodika".\nKako je navedeno, naredba je izdata na obrazloženi predlog Tužilaštva BiH, u skladu sa Zakonom o krivičnom postupku i to u periodu od 11. februara do 13. maja 2016. Oni tvrde da se te mere "više ne provode".\nZEMLJOTRES I POSLEDICE - Najsmrtonosniji zemljotres u ovoj godini odneo je više od 400 života i ostavio preko 6.650 ranjenih u oblastima na iračko-iranskoj granici gde je bio epicentar. Imao je snagu 7,3 stepena po Rihterovoj skali i registrovan je na 23 kilometra dubine. Osetio se u i Kuvajtu, Libanu, jugoistoku Turske, Pakistanu, kao i u mnogim delovima Izraela.\nNajteža situacija je u Iranu, gde je broj poginulih dostigao cifru od blizu 400 i mogao bi da bude i veći, jer spasilačke ekipe još nisu stigle u udaljena područja. Najmanje 70.000 ljudi je ostalo bez krova nad glavom. Zemljotres je najteže pogodio Kermanšah, gde je proglašena trodnevna žalost. Iranski seizmološki centar registrovao je više od 50 naknadnih potresa.\nU Iraku je najmanje sedam osoba poginulo u regionu Kurdistana, dok je 321 osoba povređena.\nIran je saopštio da su okončane spasilačke operacije u oblastima pogođenim snažnim zemljotresom u kojem je poginulo najmanje 450 ljudi, a povređeno 7.000.\nTEREZA MEJ PROTIV PUTINA - Britanska premijerka Tereza Mej poručila je da će ta zemlja i njeni saveznici raditi zajedno u borbi protiv ruskih akcija koje "prete međunarodnom poretku".\nKako AP javlja, ona je u poruci objavljenoj pred obraćanje na banketu u londonskom Sitiju, optužila predsednika Rusije Vladimira Putina da "pokušava da informacije pretvori u oružje".\nMej je, kako agencija navodi, okrivila Putina za aneksiju Krima, podsticanje sukoba u istočnoj Ukrajini, narušavanje reda u evropskom vazdušnom prostoru i navodnu sajber špijunažu koja uključuje mešanje u izbore, kao i hakovanje podataka Ministarstva odbrane Danske.\n"Vi nipodaštavate otpornost naših demokratija, trajnu privlačnost slobodnih i otvorenih društava i posvećenost zapadnih država alijansama koje nas povezuju", poručila je Mej Putinu i dodala da se nada da će Rusija odabrati "drugačiji put".\nPASPALJ - Legendarni jugoslovenski košarkaš Žarko Paspalj je na putu za Beograd, objavio je Koš magazin. Nekadašnji reprezentativac se, kako navodi portal, uspešno oporavlja od posledica moždanog udara, već je iz San Antonio poleteo za Njujork, odakle će u utorak, direktnim letom "Er Srbije" doputovati u srpsku prestonicu.\n"Palja je sada OK, svestan je, komunikativan, malo teže priča ali najgore je prošlo", otkrio je Vlade Divac.\nITALIJA, ITALIJA... - Tek drugi put u svojoj istoriji, a prvi još od davne 1958. godine, fudbalska reprezentacija Italije neće igrati na Svetskom prvenstvu. "Azuri" su sinoć odigrali nerešeno sa Švedskom kod kuće, a pošto su izgubili u prvom meču u gostima sa 1:0, Svetsko prvenstvo u Rusiji će morati da gledaju na televiziji.\nBLOKADA - Proteklu noć u NBA ligi obeležio je novi obračun balkanskih gorstasa Jokića i Nurkića, koji je i ovaj put pripao bosanskohercegovačkom centru.\nNurkić je opet bio izuzetno motivisan protiv bivšeg tima i saigrača koji ga je bukvalno izbacio iz Kolorada.\nCenter Portlanda predvodio je Trejlblejzerse sa 17 poena (7/15 igre) uz pet skokova uz po asistenciju i blokadu za pobedu nad Denver Nagetsima 99:82.


12:03 Central European Time: Beograd, Berlin, Pariz\n06:03 Eastern Time: Njujork, Boston, Majami\n03:03 Pacific Time: San Francisko, Los Anđeles, Sijetl\n18:03 China Standard Time: Peking, Šangaj, Singapur\nSrbija je među 10 najboljih zemalja u korišćenju Payoneera za naplatu usluga koje se pružaju inostranim klijentima.\nPayoneeru nije stigao nikakav dopis ili zahtev srpskih vlasti u vezi sa saopštenjem koje je nedavno objavila Poreska uprava, a odnosi se na frilensere koji su primali uplate preko te platforme, potvrdili su iz te kompanije za Startit Dnevnik.\nU prethodnom tekstu koji je objavljen na Startit Dnevniku, jedan od sagovornika je izjavio da je „dovoljno da država uputi zvaničan dopis Payoneer-u i da je malo verovatno da neće dobiti bar neke podatke”, s obzirom na to da nema uvid u te transakcije.\nZanimalo nas je da li je Payoneer u obavezi da pruži informacije o svojim korisnicima, pomoću kojih bi Poreska uprava mogla da natera domaće frilensere da plate porez na uplate iz inostranstva.\n„Korisnici Payoneera su odgovorni za sve zahteve koje poreske vlasti imaju prema njihovim uplatama, kao i za plaćanje svih poreza za svoje isplate. Kao globalno regulisana finansijska institucija, Payoneer shvata svoje odgovornosti veoma ozbiljno, poštujući sve važeće zakone i propise”, na taj način kompanija nije direktno odgovorila na naše pitanje, ali jasno je naglasila da ne može pružiti zaštitu za zaobilaženje zakona i propisa.\n„1% frilensera je plaćalo poreze” — šta treba uraditi da bi se rešila ova situacija?\nKompanija ne očekuje da bi ono što se trenutno dešava u srpskoj frilens zajednici moglo bitno da utiče na njih i njihovo poslovanje u Srbiji.\n„Payoneer je platforma za prekogranično plaćanje, koja posluje sa više od četiri miliona korisnika iz 200 zemalja širom sveta i svojim kupcima pruža jednostavna i isplativa rešenja. Kao takvi, ne očekujemo promene u uslugama koje se pružamo našim korisnicima u Srbiji.”\nIstovremeno naglašavaju kako je Srbija među 10 zemalja po korišćenju te platforme za naplatu profesionalnih usluga, koje vrše za inostrane klijente. Kažu da su prošle godine zabeležili rast od oko 20 odsto na tržištu pružalaca usluga, a na osnovu porasta iz prve polovine ove godine, veruju da će se taj trend nastaviti.\n„Naši kupci su preduzetnici koji žele da prevaziđu granice i prodru na globalno tržište. Sarađujemo sa mnogim poslovnim zajednicama kao što su dobavljači usluga, kompanije SaaS, prodavci digitalnih proizvoda, e-prodavci, izdavači stanova i drugi. Ova preduzeća su veoma različita i često su im potrebna različita rešenja za plaćanje, kako bi najbolje upravljali svojim sredstvima. Profesionalci u Srbiji znaju šta im je potrebno i često vrlo rano usvajaju nove funkcije i usluge.”\nNavode kako imaju značajan broj klijenata u Srbiji, a kao reper ističu da u ovdašnjoj Facebook grupu imaju više od 10.000 članova. Kada smo kod brojki, peticija koja se bori za prava filensera, prešla je brojku od 15.000 ljudi.\nPeticija „Ne uništavajte frilensere” prešla 10.000 potpisa — šta sada?\nŠta znači samoinicijativno prijavljivanje prihoda koje Poreska uprava traži od frilensera?


pink.rs | Radojičić: Adaptacija 55 prostorija u beogradskim vrtićima\nGradonačelnik Beograda Zoran Radojičić saopštio je danas da će Grad Beograd u okviru projekta "Inkluzivno predškolsko vaspitanje i obrazovanje" učestvovati u adaptaciji i opremanju novih prostorija vrtića predškolskih ustanova u Beogradu.\nIstiče da će se opremanje prostorija vršiti u partnerstvu sa nosiocem projekta Ministarstvom prosvete, nauke i tehnološkog razvoja, kao i sa Fondacijom "Novak Đoković", uz finansijsku podršku Svetske banke.\nKako je gradonačelnik objasnio, projektom će u Beogradu biti obuhvaćeno uređenje, adaptacija i opremanje 55 prostorija, i to u predškolskim ustanovama "Perka Vićentijević" u Obrenovcu, "Dr Sima Milošević" u Zemunu, "Dečiji dani" u Starom Gradu, "Vračar", "Čika Jova Zmaj" na Voždovcu, "Čukarica", "11. april" na Novom Beogradu i "Lane" u Grockoj.\nNa nivou cele države će biti adaptirano 100 prostorija, opremljenih najsavremenijim didaktičko - inkluzivnim materijalom.\n"Ciljevi ovog projekta su da do kraja 2022. godine bude adaptirano i opremljeno najmanje 100 prostorija u javnim objektima u vlasništvu lokalnih samouprava i postojećim predškolskim ustanovama u celoj Srbiji, kao i da one budu prilagođene za potrebe inkluzivnog vaspitno-obrazovnog rada sa decom predškolskog uzrasta", rekao je Radojičić.\nOn je dodao da je zajednički rad na tom projektu još jedan dobar primer saradnje Grada, Republike i Fondacije "Novak Djoković", a sve u cilju poboljšanja kvaliteta života najmlađih sugrađana.\n"Pre svega ćemo povećati kapacitet obuhvata predškolskih ustanova Beograda i značajno smanjiti liste čekanja u beogradskim vrtićima. Udružili smo se kako bismo obezbedili uslove da još veći broj dece, posebno iz socijalno i ekonomski ugroženih sredina, bude obuhvaćen sistemom predškolskog vaspitanja i obrazovanja", zaključio je gradonačelnik.


Predstavnik Uneska: U svetu umire najmanje jedan jezik mesečno\nSvet gubi najmanje jedan autohtoni jezik mesečno, dok je ukupan broj autohtonih jezika u svetu između pet i šest hiljada, podaci su Uneska, koji je 2019. godinu proglasio Godinom autohtonih jezika.\nUkrajinski parlament usvojio je zakon o jeziku, čime se ukrajinski smatra jedinim državnim jezikom na celokupnoj teritoriji zemlje.\nNišta od Vikipedije na crnogorskom, jezik im je ipak srpski\nVikipedija na crnogorskom jeziku zasad ne može biti uspostavljena, jer je jezički komitet Vikipedije dao negativno mišljenje i smatraju da je crnogorski jezik, kao srpski, hrvatski i bošnjački, grana srpsko-hrvatskog jezika, zbog čega ocenjuju da su postojeće Vikipedije na ova tri jezika razumljive za sva četiri naroda, prenosi RTCG.\nIako naizgled osiguran sporazumima sa Atinom i Sofijom, makedonski put u EU i NATO ne čini se toliko obezbeđen kada se pogledaju poslednji komentari grčkih i bugarskih zvaničnika. Problem je što nisu razrešeni glavni istorijski sporovi, smatraju sagovornici Sputnjika.\nNajprivlačniji jezik na svetu — vesti razočaravajuće za Srbe\nPlatforma za učenje stranih jezika Babel sprovela je istraživanje o tome koji jezik deluje da ima najseksepilniji naglasak na svetu.\nAlbanski i zvanično drugi jezik u Makedoniji, umalo sukob Gruevskog i Džaferija\nMakedonski parlament je, bez amandmanske rasprave, sa 64 glasa za, bez glasova protiv i uzdržanih usvojio danas Zakon o upotrebi jezika, koji albanski uvodi kao drugi zvanični jezik u toj državi.\nMakedonija pred dobijanjem novog zakona o jeziku\nMakedonija bi do kraja ove sedmice mogla da dobije Zakon o upotrebi jezika, koji albanski uvodi kao drugi zvanični jezik u upotrebu u toj državi i to bez debate o više od 35.000 amandmana koje je na taj zakon podnela najuticajnija opoziciona VMRO-DPMNE. Veliki broj građana okupio se ispred Sobranja kako bi protestovalo zbog donošenja Zakona.\nZakon o jezicima „trese“ Makedoniju\nSednica Sobranja na kojoj je predviđeno treće čitanje zakona o jezicima, kojim se unapređuje upotreba albanskog jezika, zakazana je za sutra.\nBivši dekan splitskog Medicinskog fakulteta i veteran HDZ Matko Marušić izjavio je da onog ko kaže da je hrvatski jezik isti kao srpski treba odstraniti, prenosi hrvatski portal „Indeks“ .


Insajder | Srbija neće biti dio EU dok ne riješi kosovski problem!\nNajvažnija poruka je pokazati da u Srbiji nema zaštićenih, rekao je predsednik Srbije Aleksandar Vučić, komentarišući navode Igora Jurića.\n"Pozivam nadležne državne organe da uradi svoj posao i tužilaštvo da nam kaže postoji li taj političar ili ne", rekao je Vučić o navodia Jurića da u Srbiji postoji političar pedofil.\n"Ako postoji, pokazaćemo da u Srbiji nema zaštićenih i da, bez obzira da li ste političar, imate novca, fizičku silu, ne možete biti bahati i zlostavljati maloletnu decu. To mi je daleko od shvatanja i ljudi treba da budu uvereni da će država uraditi sve da se do istine dođe", kaže.\n"Mislim da je od presudnog značaja da zaštitimo dete i da pokažemo da zaštićenih nema, a politički trikovi ljude u Srbiji uopšte ne zanimaju", rekao je Vučić.\n"Trudio sam se, pokušaću i večeras da govorim samo kao predsednik,a ne kao član stranke koju vodim. Za mene je užasno da vidim da je neko ko učestvuje u političkom životu napadnut. Država je reagovala brzo, privedeni su napadači", navodi predsednik.\n"Trifunović nije osoba sa kojom bismo gradili političke saveze", dodaje predsednik i objašnjava da to ne znači da neko ima pravo da mu fizički preti.\nTo je posledica jer imamo jedan ekstremni deo društva, smatra predsednik.\n"Ali i mi moramo nešto da uradimo, zato sam ja pre dva meseca prestao da izgovaram imena. To je jedan dobar uvod, a uveren sam da će partija gospodina Trifunovića, ali i mnoge druge, biti u pralaamentu, i imaće priliku da svoje stavove iznesu", kaže.\n"Neki nikada neće biti vlast, neće ljudi neodogovrne ljude. To što ti vičeš glasnije ti ćeš doći na vlast - pa nećeš", objašnjava predsednik.\n"Moramo da priznamo da smo poraženi 1999. godine, ali ne govorim o nemorlu onih koji su nas napali", kaže i dodaje da je 2010. presuda Međunarodnog suda pravde doneta, to sve govori da smo u teškoj situaciji.\n"Uspeli smo da Srbiju držimo da bude ugledna, da ispunjava svoje međunarodne obaveze", kaže i dodaje da smo uspeli da u ovim momentim vodimo računa i o svojim nacionalnim interesima.\n"Mi mislimo da je to Srbija, oni da je to nezavisno Kosovo."\n"Da li sam veliki optimista da će se pronaći neko kompromisno rešenje - nisam", dodaje.\n"Nema sumnje da bez rešavanja kosovskog problema Srbija neće biti članica EU", kaže i dodaje da je to nedvosmislena poruka EU.\nPredsednik Aleksandar Vučić ukazao je večeras da je došlo do drugačije raspodele ekonomske moći u Evropi i svetu, a da je jedna država EU zabeležila "strahovit" rast, što će, ocenjuje, i po pitanju KiM da donosi teža pitanja za nas.\n"Očigledno je da postoji veliki sukob između dve zapadne sile oko situacije u Prištini. Videćemo šta će biti oko njihove vlade. Spremni smo da razgovaramo", rekao je Vučić.\nKaže i da ne vidi kako i na koji način i o čemu možemo da se dogovorimo, ali da moramo da razgovaramo, da rešavamo bezbroj problema između Srba i Albanaca - moramo.\n"Ali, kada pitam šta je rešenje, čujem samo da nema promene granica. Oni čekaju da neko u Srbiji kaže da to nije Srbija, ili ''odreći ćemo se svega da bi nas neko potapšao po ramenu''”, rekao je Vučić za Hit tvit.\nDodao je da će stvari menjati globalno i u narednom periodu, a da je naše da to pratimo i da sačuvamo Srbiju.\n“Nadam se da ćemo u tome uspeti, a za to nam je potrebna snažna ekonomija i da budemo ujedinjeni kao narod”, rekao je Vučić.\nOn je ponovio da je Srbija na EU putu, kojoj je, kaže, zahvalan na novcu koji je izdvojila za Srbiju, ali da nije uvek srećan zbog političkih izjava koje stižu iz Unije, mada je i to demokratija i pokazuje slobodarsko opredeljenje Srbije.\n"Nema sumnji i iluzija oko tog pitanja I zato znam da će predstojeći izbori biti teški. Svaki glas koji budu imali preko 50, svi drugi zajedno, u jednom danu će se dogovoriti oko tehničke vlade, bez obzira na međusobne razlike, da bi za sebe obezbedili bolju poziciju", rekao je Vučić u emisiji Hit tvit.\nNada se, ističe, da "ćemo moći da imamo dobru utakmicu“.\nOdgovarajući na pitanje zašto je EU toliko važno da svi učestvuju na izborima 21. juna, rekao je da bi i on voleo da svi izjađu na izbore.\nTada bi se, kaže, videlo ko koliku podršku ima, ali, dodaje, da svako ima pravo da odluči hoće li na izbore ili ne.\nKaže da istrazivanja javnog mnjenja precizno prikazuju šta narod misli, dodajući da kroz njih sagledava stavove koji ljudi iznose, pošto ne moze, zbog obaveza, da bude stalno među narodnom.\n“Pratim sve reakcije i gledam da pokažem da nisam arogantan i borim se za njih. Ponekad ne možete da pokažete svoju emociju. Svaki dan ste izloženi pogledu javnosti“, dodao je on.\nVučić je govorio i o zatvaranju crnogorske granice za građane Srbije, a dr Nestorović je naveo da Crna Gora nema laboratoriju za testove i da su se korstili isključivo brzi testovi.\n"Samo da bi znali ljudi- mi na brzim testovima protekla dva dana nijednog zaraženih nemamo. Brzi testovi ne hvataju koronu u svakom slučaju", kaže Vučić objašnjavajući da bi prema rezultatima brzih testova Srbija već mogla da proglasi pobedu nad virusom. Granicu su otvorili za građane Kosova, jer ih priznaju kao državu, a mi smo na kosovo poslali testove na koronu", kaže Vučić.\n"Zatvaranje granica i političkih razloga ne mogu da razumem", dodaje.\n"Mi se ne stidimo da prikažemo broj mrtvih", kaže.\nPredsednik Srbije govorio je o predizbornom spotu i negativnim komentarima koje je izazvao na društvenim mrežama.\n"Imali ste to još od Zorana Đinđića", kaže Vučić, objašnjavajući učešće dece u predizbornim spotovima.\n"Ako REM to zabrani ja ću da poštujem tu odluku. Najsmešnije je da je najveću dreku podigla jedna televizija kojoj paćamo da se to emituje", kaže i dodaje:\n"Ja sam naučio da nam skidaju spotove".


Žene se kaju što su imale seks, a muškarci što nisu : Nadlanu.com\nŽene se kaju što su imale seks, a muškarci što nisu\nObjavljeno 15. dec 2013. / 18:10:15\nMuškarci najviše žale za seksualnim avanturama koje su propustili, dok se žene kaju zbog upuštanja u seks avanturu, pokazala je studija istraživača sa Univerziteta u Teksasu. U ovoj studiji u kojoj je istraživano seksualno ponašanje muškaraca i žena, učestvovalo je 24.000 ljudi.\nTom prilikom otkriveno je da momci i devojke žale za potpuno različitim odlukama koje su doneli u vezi sa seksualnim odnosima u prošlosti.\nNajčešće stvari zbog kojih se žene kaju je taj što su izgubile nevinost sa pogrešnim partnerom, a takvu odluku donelo je 24 odsto učesnica studije. Odluka zbog koje se 23 odsto devojaka kaje je što su prevarile svog bivšeg ili sadašnjeg dečka, dok 20 odsto dama smatra da su prerano imale seksualni odnos.\nSa druge strane, muškarci se osećaju potpuno drugačije. Prema rezultatima ove studije, njih 27 odsto kaje se što nisu načinili prvi korak ka devojci koja ih je seksualno privlačila, a 23 odsto muškaraca žali jer nisu bili seksualno aktivniji kada su bili mlađi. Kada je reč o nedovoljnoj seksualnoj aktivnosti, 19 odsto momaka smatra da su trebali da imaju više seks avantura kada su bili singl.\nIstraživači ovu razliku objašnjavaju evolucijom - žene se kaju zbog neobaveznog seksa jer su svesne da može da dođe do začeća, ali i emotivnih posledica. Muškarci žele svoje naslednike, zbog čega žale što nisu imali više seksualnih avantura. Međutim, naglašavaju i da važnu ulogu u ovakvim rezultatima igraju kulturni standardi društva.\n"Ne sumnjamo u to da su društvene norme, kao što su 'dupli standardi' kada je reč o seksualnosti muškaraca i žena od izuzetnog značaja za ovakve rezultate", objasnio je vodeći istraživač Endru Galperin. "Ipak, moguće je da ove norme imaju korene daleko u prošlosti, u pritiscima kojima je oblikovano mišljenje muškaraca i žena".


PINK EKSKLUZIVNO SAZNAJE: Održan sastanak užeg RUKOVODSTVA SNS sa Vučićem - TEMA IZBORI\nKako saznaje Pink u sedištu Srpske napredne stranke jutros je održan sastanak užeg rukovodstva sa Aleksandrom Vučićem, a reči je bilo i o izborima. Predsednik Izvršnog odbora SNS Darko Glišić je u izjavi za Pink naveo da su svi u SNS za izbore, kao i da se moraju poštovati ...\nU sedištu Srpske napredne stranke jutros je održan sastanak užeg rukovodstva stranke sa Aleksandrom Vučićem, a predsednik Izvršnog odbora SNS Darko Glišić za "Pink" kaže da je reči bilo i o izborima. Glišić je rekao da su svi u SNS za izbore, kao i da se moraju poštovati obaveze ...\nZASEDAO VRH STRANKE: Održan sastanak užeg rukovodstva SNS sa Vučićem, tema - izbori\nU sedištu Srpske napredne stranke jutros je održan sastanak užeg rukovodstva stranke sa Aleksandrom Vučićem, a predsednik Izvršnog odbora SNS Darko Glišić za Pink kaže da je reči bilo i o izborima. Glišić je rekao da su svi u SNS za izbore, kao i da se moraju poštovati obaveze i ...\nSastanak užeg rukovodstva SNS sa Vučićem, tema izbori\nVRH RUKOVODSTVA SNS IMAO JUTROS SASTANAK: Tema -izbori\nPredsednik Izvršnog odbora SNS Darko Glišić je u izjavi za Pink naveo da su svi u SNS za izbore, kao i da se moraju poštovati obaveze i potrebe države Srbije. Predsednik Izvršnog odbora SNS Darko Glišić je u izjavi za Pink naveo da su svi u SNS za izbore, kao i da se moraju ...\nVučić održao sastanak sa užim rukovodstvom Srpske napredne stranke: Tema vanredni izbori\nU sedištu Srpske napredne stranke jutros je održan sastanak užeg rukovodstva stranke sa Aleksandrom Vučićem, a predsednik Izvršnog odbora SNS Darko Glišić kaže da je reči bilo i o izborima. Gde je Vladimir Putin tu je i CRNO KOFERČE: Lazanski o tajnama "MRTVE RUKE" na 300 metara ...\nGlišić: Svi u SNS su za izbore\nPredsednik Izvršnog odbora Srpske napredne stranke (SNS) Darko Glišić izjavio je danas da su svi u SNS za izbore i da je uže rukovodstvo stranke prenelo Alekandru Vučiću da je veoma važno da se ide na izbore. „Mi smo jutros rano imali sastanak, uže rukovodstvo sa Aleksandrom ...\nTEMA SU BILI VANREDNI IZBORI! Uže rukovodstvo SNS jutros razgovaralo sa Vučićem\nGlišić je rekao da su svi u SNS za izbore, kao i da se moraju poštovati obaveze i potrebe države Srbije U sedištu Srpske napredne stranke jutros je održan sastanak užeg rukovodstva stranke sa Aleksandrom Vučićem , a predsednik Izvršnog odbora SNS Darko Glišić za "Pink" kaže da ...


U Prokuplju predstavljen program „Energija za otpad“ | ENERGETIKArs.com\nNalazite se na Home » ENERGETIKA » U Prokuplju predstavljen program „Energija za otpad“\nU Prokuplju predstavljen program „Energija za otpad“\nObjavljeno: 20:30, 20. јануара 2016.\nPROKUPLJE, U Prokuplju je predstavljen program „Energija za otpad“, a zemlje Evrope su ovim projektom riješile problem odlaganja komunalnog otpada.\nU organizaciji Topličkog upravnog okruga i Unije privrednika u Prokuplju predstavljen je program „Energija za otpad“ Agencije za regionalni razvoj Slovačke.\n„U posljednjih nekoliko godina u zamljama Evropske unije komunalni otpad se prerađuje i djelimično koristi za proizvodnju struje“, kazao je Lubo Modranski iz Slovačke i dodao da su na taj način riješeni veliki problemi, kao što su zaštita životne sredine, nova radna mjesta i čuvanje prirodnih resursa.\nNaveo je i da su razvijene zemlje Evrope ovim projektom djelimično riješile i veliki problem odlaganja i skladištenja komunalnog otpada.\n„Dobro je da se sve lokalne samouprave u Srbiji upozaju sa načinom ovakvog pretvaranja komunalnog otpada u energiju“, izjavio je predsjednik opštine Prokuplje Miroljub Paunović i dodao da je ta opština zainteresovana za ovakav način recikliranja otpada, posebno za izgradnju postrojenja za spaljivanje komunalnog otpada i njegovo pretvaranje u električnu energiju.\nPaunović je najavio i konkretnu pomoć stručnjaka iz Slovačke u izradi projekata za dodjelu pretpristupnih sredstava EU za tu namjenu.\nPrezentaciji su prisustvovali predstavnici sve četiri topličke opštine – Kuršumlije, Blaca, Prokuplja i Žitorađe. Beta\nTags: elektricna energija,otpad,prokuplje,zastita zivotne sredine\nOdgovor na U Prokuplju predstavljen program „Energija za otpad“\nDaca 3. марта 2017.\nPored radnih mesta, mislim da je ovo jako bitno za okolinu. Zamislimo samo kakve sve glodare i insekte,a i životinje to privlači. Pa na to dodajmo posle deratizaciju ili dezinsekciju, koja bi verovatno bila neophodna da se odradi kako bi se stvari doveleu red.


POČINJE IZGRADNJA KANALIZACIJE NA LEVOJ OBALI DUNAVA! Potpisan ugovor o kreditu sa EIB - Informer\nZamenik gradonačelnika Beograda Goran Vesić potpisao je danas u sedištu Evropske investicione banke (EIB) u Luksemburgu ugovor o kreditu vrednom 35 miliona evra za izgradnju kanalizacije na beogradskoj levoj obali Dunava gde živi više od 150.000 ljudi\nGoran Vesić je ocenio da je potpisivanje ovog ugovora veliki dan za prestonicu Srbije a posebno za građane leve obale Dunava koji žive bez kanalizacije.\n– EIB nam je odobrio kredit od 35 miliona evra a grad Beograd će obezbediti 13 miliona evra tako da će ukupan projekat izgradnje kanalizacije sa prečistačima kako bi čista voda odlazila u Dunav koštati 48 miliona evra – precizirao je Vesić.\n– Pre sedam i 10 godina krediti koje je EIB davala Beogradu imali su kamate od 5,3 do 4,2 posto što samo govori o tome da Beograd sada ima bolji kreditni rejting i da nas međunarodne finansijske institucije više poštuju – rekao je Vesić.\n– EIB će nastaviti da ulaže u Beograd - to je zaključak sa svih sastanaka koje smo imali ovde što je za nas veliko priznanje jer EIB koristi pare EU i prati politiku unije – ocenio je Vesić i dodao da je Beograd postao zanimljiv partner za ovu banku.\nGrad Beograd ima kreditni rejting isti kao Srbija i sada je u prilici da se dugoročno zadužuje, a Vesić je najavio da će glavni grad sledeće godine imati budžet od 1,2 milijarde evra a pre samo šest godina imao je budžet od 565 miliona evra, što govori o tome kako se grad razvija.\n– To govori zašto sada možemo da investiramo u rešavanje problema kanalizacije i drugih infrastrukturnih problema koji decenijama nisu bili rešeni – rekao je Vesić i dodao da je cilj beogradske vlasti da i 30 odsto Beograda koji nema dobije kanalizaciju, kao i da se otpadne vode glavnog grada prečišćavaju.\n– Ovo je rezultat dugoročne saradnje koju želimo i u budućnosti da razvijamo a identifikovali smo oblasti kao što su urbani razvoj, javni gradski prevoz, energetsku efikasnost u kojima postoje projekti koje bi mogao da podrži EIB – rekao je Morgado.\n– Tada je rekao da će građani i tamo početi da žive kao i drugi građani Beograda u 21. veku – rekao je Petronijević i podsetio da je Dragan Đilas 2010. godine obećao izgradnju kanalizacije i građani su videli da od toga nije bilo ništa.\nOn je rekao da je sadašnja gradska vlast pokazala drugačiji pristup u rešavanju problema, i da tako dokazuje da ne postoje građani prvog i drugog reda.\n– Ono što obećamo to i sprovodimo u delo, i mislim da jasno pokazujemo da je razlika u tome da mi ono što kažemo i uradimo – zaključio je Petronijević.\n– Trideset godina su obećavali kanalizaciju, 30 godina su građane obmanjivali da imaju novac, evo konačno ova struktura u gradu Beogradu obezbedila je novac za ovaj veliki projekat – rekao je Jovičić.\nGoran Vesić Beograd kanalizacija kredit EIB\nRAJ ZA NARKOMANE Londonska kanalizacija puna kokaina!\nU SAMOM VRHU EU: Srbi najviše konzumiraju "travu"!


Dodikov kabinet: Ikona nije ukradena | Starmo\nNaslovnica Politika Dodikov kabinet: Ikona nije ukradena\nSarajevo — Ikona koju je predsjedavajući Predsjedništva Bosne i Hercegovine (BiH) Milorad Dodik, poklonio ministru vanjskih poslova Rusije Sergeju Lavrovu, ”nije ukradena i spada u red porodičnih osveštanih ikona”, saopšteno je u utorak 22. decembra iz Dodikovog kabineta.\n“Salve izmišljotina i neistina uslijedile su nakon pogrešne početne medijske prezentacije da je riječ o ikoni koja je dio kulturne baštine i nacionalno blago, što nigdje nije ustanovljeno”, navodi se u saopštenju.\nDodaju kako to potvrđuje i činjenica da sedam dana nakon uručenja poklona nema potvrde da se ikona nalazi na listama nestalih ikona.\n“Niti da je ko potražuje, ili da je dio bilo čije kulturne baštine, ali upkos tome širenje neistina u javnosti se nastavlja”, dodaju u saopštenju iz kabineta predsjedavajućeg Predsjedništva BiH, prenosi Radio Slobodna Evropa.\n“Nakon što je predsjedavajući Predsjedništva BiH Milorad Dodik uručio poklon šefu ruske diplomatije Sergeju Lavrovu, u javnosti su izneseni brojni netačni navodi i lažne optužbe od pojedinih medija, takozvanih eksperata, visokih zvaničnika BiH, pa čak i pojedinaca iz Republike Srpske. Niko i ništa, a najmanje gnusne neistine ne mogu pokvariti bratske odnose dva pravoslavna naroda, kao ni odnose srpskog člana Predsjedništva i političkog rukovodstva Rusije”, dodaje se u saopštenju dostavljenom medijima.\nPDP se neće odazvati Dodikovom pozivu\nApel civilnog društva: Od nacionalističkih aspiracija na Balkanu nikada se nije odustalo\nDodik: I RS ima svoj “non-paper”\nMilivojević zahvalan: Dodik šalje 500 doza vakcina Mostaru


Cipras | Web-Tribune.com\nHome / Tag Archives: Cipras\nNOVA GRČKA VLADA U BRISELU ODBACILA UVOĐENJE NOVIH SANKCIJA RUSIJI: „Ne želimo da kidamo istorijske veze sa Rusijom!“\n1. februara 2015.\tTEMA DANA 1\nGrčka želi mir u Ukrajini i očuvanje odnosa između Evropske unije i Rusije – rekao je Nikos Kocijas u intervjuu Atinskoj informativnoj agenciji. Šef grčke diplomatije je istovremeno pozvao EU da odluči šta zaista želi u odnosima sa Rusijom. „Da ste samo mogli da čujete uzdahe kada sam stotini novinara …\nKarganović: „SIRIZA“ je prevara i planski podmetnuto „kukavičje jaje“ grčkom narodu, od strane globalne elite!\n30. januara 2015.\tTEMA DANA 3\nPiše: Stefan Karganović Analizirati jednu pojavu pre nego što se nakupilo dovoljno empirijskih podataka za izvlačenje sasvim pouzdanih zaključaka nezahvalan je posao. Međutim, kada značajne indicije (mada nedovoljne za sklapanje celovite slike) idu u prilog nekom tumačenju, nije odgovorno pred takvim tumačenjem potpuno zatvoriti oči. Izborna pobeda Sirize u Grčkoj …


SRAMOTNA tvrdnja Mektića: Djeca iz Srpske odlaze na vojnu obuku u Rusiju | Republika Srpska\nNaslovna Bosna i Hercegovina SRAMOTNA tvrdnja Mektića: Djeca iz Srpske odlaze na vojnu obuku u Rusiju\nSRAMOTNA tvrdnja Mektića: Djeca iz Srpske odlaze na vojnu obuku u Rusiju\nBrojne reakcije izazvalo je sinoćnje gostovanje ministra bezbjednosti BiH, Dragana Mektića, u emisiji Ukršetnica na RTRS.\nNajzvučnije je odjeknula njegova tvrdnja da djeca iz Republike Srpske odlaze na vojnu obuku u Rusiju. Te navode odmah u emisiji odbacio je ministar unutrašnjih poslova Dragan Lukač, a danas i svi ostali koje je Mektić u emisiji prozvao.\nOdređeni broj djece iz Republike Srpske boravio je na vojnoj obuci u Rusiji, i to bez znanja njihovih roditelja, rekao je sinoć Mektić, istakavši da za to postoje i čvrsti dokazi. A dokazi su, kaže, video snimak, koji je objavljen na pojedinim portalima.\nPredsjednik Udruženja Veterani Srpske, Duško Vukotić, odgovorio je da je Mektićeve tvrdnje lako provjeriti, jer nijedan maloljetnik ne može da napusti državu bez saglasnosti roditelja.\nVukotić kaže da se može provjeriti u pasošima članova da li je iko bio u Rusiji, pogotovo u tim kampovima, tako da su te tvrdnje ističe on, besmislene.\nSnimak, koji Mektić spominje, ne može biti dokaz, jer nije jasno ko se na njemu nalazi, kaže dekan banjalučkog Fakulteta bezbjednosnih nauka, Predrag Ćeranić. Iako se na snimku mogu čuti razgovori na ruskom i srpskom jeziku, ne postoje indicije da je riječ o djeci iz Republike Srpske, navodi Ćeranić i ističe da slični kampovi, za obuku djece već postoje u Federaciji, a da o tome niko ne govori.\n„Evo ja ću kao primjer navesti Izviđački klub „Zeleno srce“ u Izačiću, gdje se djeca obučavaju u rukovanju oružjem. Ministar Mektić ne vidi ono što je pred nosom“, rekao je Ćeranić.\nPolemika Mektića i Vukotića nije završena na ovome, jer je ministar bezbjednosti BiH optužio predsjednika Veterana Srpske da je, svjedočeći pred haškim istražiocima, optužio neke od oficira VRS za pojedine zločine, negirajući istovremeno svoju odgovornost.\n„Ovo je iskaz, na 105 starana, koji je Vukotić dao haškim istaržiocima“, kaže Mektić.\nVukotić odgovara da bi volio da objavio cijeli spis, koji je držao u rukama.\n„Ja tvrdim da neću imati etikateu izdajnika“, rekao je Vukotić.\nVukotić je sporni iskaz dao 2005. godine, kao svjedok odbrane u postupku protiv Dragana Jokića, bivšeg načelnika inžinjerije Zvorničke brigade VRS, optuženog za zločine počinjene na području Srebrenice.\nDragan Jokić, bivši načelnik inžinjerije Zvorničke brigade VRS navodi da je Vukotić bio svjedok odbrane, a ko je izdao to se već zna u Haškom tribunalu. Vukotić je veoma častan oficir i bio je svjedok odbrane generala VRS.\nPodsjećamo, osnovna tema emisije bila je da li u Srpskoj i Federaciji postoje paravojne formacije. Ministar Lukač potvrdio je da u Republici Srpskoj ne postoje takve formacije i da građani mogu biti mirni, dok je Mektić rekao da to nisu ni ersoft klubovi u Federaciji, koji su, kako je istakao nevažni u odnosu na islamske radikaliste.\nDodao je da od njih uvijek prijeti određena opasnost, ali da se BiH ne može sama izboriti sa terorističkim prijetnjama.


Srića veruje da je broj zaraženih u HR duplo veći\nTanjug 18. avgusta 2021. 13:10\nZAGREB – Hrvatski pulmolog Saša Srića izjavio je danas da nije siguran da su službeni brojevi novozaraženih, koje saopštava Nacionalni štab civilne zaštite, tačni i da prema informacijama koje dobija sa terena, veruje da je taj broj, kakoje naveo, duplo veći.\n„Službeni brojevi (zaraženih korona virusom) su još uvijek povoljni, ali nisam siguran da su realni. S terena dobijam informacije da je samo u dolini Neretve bilo najmanje 150 novozaraženih, da se zarazilo barem 50 dece. Zaraza je potvrđena brzim antigenskim testom koji se ne priznaje“, rekao je Srića gostujući na zagrebačkoj N1 tv.\nUpravo to je, kazao je, razlog zbog kojeg zvanično saopštene brojeve uzima sa rezervom.\n„Brojka zaraženih na naplatu dolazi kroz tri sedmice kada će početi rast hospitalizovanih“, rekao je Srića i dodao da će se situacija u kratkom roku pogoršavati.\nZa broj vakcinisanih u Hrvatskoj, Srića kaže da je „mizerno mali“.\n“Broj zaraženih koji objavljuje Štab najmanje je duplo veći“, naveo je i dodao da je sve više mladih zaraženo delta sojem i neki od njih imaju težu kliničku sliku.


UPS: Poreznici, ne zatvarajte firme\nUnija poslodavaca Srbije (UPS) traži od Poreske uprave da hitno obustavi zatvaranje firmi jer je to "kontraproduktivno" i podstiče širenje sive ekonomije.\n- Zatvaranje objekata dovodi do smanjenja prometa, neisplaćivanja zarada zaposlenima, a dalje do otpuštanja zaposlenih i, u krajnjem slučaju, do prelaska u sivu zonu. Time su na gubitku i zaposleni i poslodavci koji legalno posluju i sama država koja gubi stabilne prihode - navodi se u saopstenju UPS.\nIstiče se da privremeno zatvaranje kažnjenim firmama pravi gubitke daleko veće od novčanih kazni predviđenih zakonom i tako, kako se napominje, dovodi do pada budžetskih prihoda većih od prihoda koji je država dobila od kazni.\n- Smatramo da je reč o kršenju prava na rad i slobodu preduzetništva, i da ovaj vid kazni mora biti rezervisan samo za slučajeve gde dalji rad predstavlja opasnost za zdravlje i bezbednost zaposlenih i građana - navodi UPS.\nIzricanje kazni u drugim slučajevima je, dodaje se, naročito štetno u kriznim godinama tokom kojih jedan mesec lošeg poslovanja može biti ključan između opstanka i gašenja firme i radnih mesta.\nPrema UPS, uloga Poreske inspekcije treba da bude "obezbeđivanje naplate poreza, a ne prosto punjenje rupe u budžetu kroz kažnjavanje i zatvaranje privrednih subjekata, što joj je, kako se čini, postao glavni cilj i razlog postojanja".


Veselinović: Neću učestvovati u radu CIK, krše zakon i onemogućavaju Srbima da glasaju | Radio Kosovska Mitrovica\nVeselinović: Neću učestvovati u radu CIK, krše zakon i onemogućavaju Srbima da glasaju\n9. September, 2019 20:38 |\nČlan CIK iz Srpske liste Stevan Veselinović danas je napustio sednicu tog tela zbog odluke, u vidu administrativnog uputstva za sve biračke odbore, uz obrazložanje da se njom krši zakon i izborna pravila koja je CIK dužan da sprovodi.\n“Prekršen je član 90. zakona o izborima i član 16. izbornog pravila 09/2013 gde se jasno kaže da se za glasanje kao način identifikacije birača koriste sva važeća dokumenta sa izuzetkom vozačke dozvole koja mora biti izdata na Kosovu. (izvod iz zakona i izbornih pravila)” naveo je Veselinović u saopštenju.\nKaže da je tako bilo na svim prethodnim izborima te da je “sada je neko odlučio da donese drugačiju odluku, odluku koja je politička i nezakonita i da zabrani korišćenje dozvoljenih dokumenata i da sva dokumenta za identifikaciju moraju biti izdata na Kosovu.\nNapominjem da je od suštinskog značaja da se zakoni i izborna pravila moraju poštovati kako bi se vanredni izbori sproveli u skladu sa zakonom i u fer atmosferi. Ovom odlukom je CIK to direktno onemogućio, upozorio je.\n“Smatram da je ova nezakonita odluka CIK-a i direktno uperena protiv srpskog naroda na Kosovu i ima za cilj da onemogući što većem broju Srba sa pravom glasa da glasaju i biraju svoje predstavnike”.\nNaglasio je da je apsolutno protivzakonito da CIK donosi odluke kojima se krši zakon, koji je pravni akt jače snage, kao i da se u toku izbornog procesa menjaju izborne regulative kojima se najdirektnije onemogućava pravo glasa građanima srpske nacionalnosti.\nDanas sam napustio sednicu CIK-a ne želeći više da učestvujem u radu te institicije koja bi trebalo da bude nezavisna, a koja to očigledno nije, koja je ispolitizovana i dok se god donose nezakonite odluke i odluke koje su protiv interesa mog naroda, poručio je Veselinović.\nKako je zakonom predvđeno svi birači sa pravom glasa kao što je i određeno članom 5, mogu pregledati Birački spisak pod uslovom da identifikuju sebe pred Opštinskom izbornom komisijom kao birača sa pravom glasa na Kosovu, koji se nalazi na spisku i da podnesu jedan od identifikacionih dokumenata.\nNavodi se da je za glasanje za identifikaciju potrebna važeća lična karta, važeći pasoš, važeća putna isprava i jedino se u slučaju ako se birač identifikuje voazačkom dozvolom napominje da je potrebna važeća vozačka dozvola Kosova, a kao identifikacioni dokument se navodi i važeća izbeglička karta.